Puff Inti Kastard Campur Kaya, ‘Creamy’ Macam Aiskrim Vanilla. Lazatnya!

Jom cuba buat puff inti kastard campur kaya yang dikongsi oleh Aisyah Humaira di laman Facebook. Intinya sangat berkrim macam makan aiskrim vanilla!
Yang paling penting, cara penyediaannya juga sangat mudah untuk dibuat. Kalau ada tetamu tiba-tiba datang mengejut boleh cuba resipi mudah ini, pantas siap!
Anda boleh cuba resipi langkah demi langkah yang dikongsikan di bawah.
Kongsi Aisyah lagi, “Rasa nak yang manis-manis, rangup-rangup.. Kalau buat Puff inti kastard campur kaya SUNSTAR masyaAllah sedap! Suka intinya sangat creamy macam aiskrim vanila!Sesuai untik hidang pada tetamu cepat, sedap dan mudah.”
Resipi Puff Inti Kastard Campur Kaya

Bahan untuk inti:

300g susu full cream
30g tepung kastard
1 sudu besar esen creamy vanilla
1 sudu kecil esen french vanilla
2 sudu besar Seri Kaya SUNSTAR
Gula perang secukup rasa dan secubit garam
300g non-dairy whipping cream

Bahan lain:

2 pek kecil puff pastry dipotong kecil, kemudian disusun di atas loyang dan dibiarkan lembut dahulu baru dibakar dengan suhu 180-200c sehingga berwarna keperang-perangan.

Cara penyediaan:

Masukkan semua bahan untuk inti kecuali non-dairy whipping cream ke dalam periuk.

Kacau dengan sebati kemudian buka api secara sederhana dan masak sehingga pekat. Sentiasa kacau bahan-bahan agar tidak berketul.

Setelah adunan likat dan tampak berkilat, matikan api serta dibiarkan sehingga sejuk dengan suhu bilik atau masukkan ke dalam peti sejuk (Chiller).

Pukul non-dairy whipping cream sehingga kental atau gebu dan masukkan bahan-bahan inti yang telah sejuk sebentar tadi dan kacau sehingga sebati.

Masukkan inti yang telah siap ke dalam Piping Bag (Beg Pastri) dan picitkan inti ke atas puff yang telah dibakar.

Kredit: Aisyah Humaira
Baca juga: Resipi Cheesekut Mudah Guna 4 Bahan, Kisar Guna Blender Je!


Pulut Dakap Pisang Macam Orang Lama, Kuih Warisan Melayu Pantai Timur

Jika ke pantai timur, tak sah kalau tidak merasa Pulut Dakap Pisang ini. Jom kita buat kuih warisan Melayu ini. Sesuai disajikan ketika berbuka puasa atau open house nanti.
Kebiasaannya, orang tua atau orang lama pasti tahu cara yang betul nak buat Pulut Dakap ini. Malah kuih yang mereka sediakan lebih sedap dan berlemak.
Kalau ada yang teringin nak makan, bolehlah cuba buat sendiri di rumah memandangkan sekarang ini kuih ini sudah jarang dijual.
Baca juga: Kuih Pulut Wajik @ Wajid Ikut Sukatan Cawan, Hanya Guna 4 Bahan Ini Je
Untuk membuat kuih ini sangatlah mudah. Jom kita lihat perkongsian resipi dari Cik Puan Azura Yusoff ini. Sangat mudah dan kelihatan sangat sedap. Dah lebih 6.5k perkongsian di laman Facebook! Memang banyak penggemarnya.

RESIPI PULUT DAKAP PISANG

Bahan-bahan:

Beras pulut 1kg
Santan pekat 500gm
Air 1 gelas
Gula dua cawan
Garam halus 3 sudu kecik
Daun pisang yg hijau
Pisang
Tali ropia

Cara-cara membuatnya:
1. Basuh beras pulut rendam dalam air selama 3 jam kemudiam kukus pulut sampai naik wap.
2. Kemudian masak santan, gula, dan garam sampai mendidih kemudian tutup api angkat periuk santan letak dibawah.
3. Ambil pulut yang telah di kukus tadi letak semula dalam periuk santan kacau sampai sebati kemudian panaskan atas api semula kacau sampai nampak keluar minyak sikit-sikit.
4. Ambil daun pisang letakkan pulut dan pisang, tutupkan dengan pulut balut kemudian ikat dengan tali rapia atau pun tali getah.
5. Dah siap boleh kukus atau pun rebus.

Selamat mencuba!
Baca juga: Ini Rahsia Tapai Pulut Jadi Manis & Tak Masam, Nikmat Sangat!


[VIDEO] ‘Order’ Pulut Kuning Hiasan Angsa Untuk Kenduri Kahwin, Bila Sampai…

Kebiasaannya apabila ada majlis perkahwinan, pulut kuning hiasan antara salah satu pilihan yang sangat sinonim dengan adat Melayu yang dipilih sendiri oleh pihak pengantin.
Hendak pula ramai penggemarnya hidangan ini kerana teksturnya yang berlemak dan sedap dimakan bersama kari, rendang, mahupun sambal tumis.
Baca juga: Pulut Kuning Tanpa Santan Lagi Tahan Lama, Ini Cara Membuatnya!
Disebabkan ia pulut kuning hiasan atau pulut kuning berhias ini sering ditempah untuk majlis dan hadiah hantaran. Jadi, jangkaan pelanggan yang memesan mestilah inginkan ia sempurna dan cantik.
Namun lain pula kisahnya yang terjadi pada pengantin ini apabila hantaran videonya di laman TikTok tular mengenai hiasan pulutnya berbeza betul dengan apa yang dimintanya.
Kisahnya itu telah meraih perhatian netizen hinggakan mereka pening hendak kasihan atau terhibur.
Paparan video yang dimuat naik oleh @nicksue itu, difahamkan dia meminta pulut kuning hiasan angsa seperti yang tertera di dalam gambar namun lain pula yang dapat apabila sampai.
Video Penuh:

 @nicksue
Minta angsa tapi yg dapat dinosaur😭 #tragedi9september #viral #fyp #fypsounds
 ♬ suara asli – Nukin – oficiall elma skin

Alangkah terkejutnya pengantin tersebut apabila permintaan hiasan berupa angsa itu jauh berbeza apabila tiba di hari perkahwinannya.
Dia membuat kapsyen “Minta angsa tapi yang dapat dinosaur,” luahnya geram.
Bukan itu sahaja, hiasan di sekeliling ‘angsa’ tersebut turut kelihatan comot dan bersepah dengan taburan tomato, telur dan cendawan seperti di hutan rimba.

Caj RM150 Untuk Pulut Kuning Berhias
Apa yang lebih mengejutkan lagi, pihak pengantin tersebut telah dikenakan caj yang agak mahal untuk kek pulut tersebut iaitu sebanyak RM150.
MyResipi turut meninjau di ruangan komen, ramai netizen meluahkan rasa terhibur kerana melihat rupa ‘angsa’ yang dibuat oleh penghias kek pulut kuning itu.
Ada juga netizen yang bersimpati dengan nasibnya, tetapi masih mengatakan ia membuatkan mereka terhibur.
Antara Reaksi Netizen:

Adoi, kasihan dekat pengantin dapat angsa darkweb, yang berniaga buat hiasan kek pulut tu, korang jangan aniaya pelanggan macam ini tau. ‘Konpiden’ tu dah okay dah, tapi jangan menipu..
Baca juga: Masak Pulut Kuning Cara Malas & Cepat. Tak Perlu Rendam Pulut, Santan Pun Beku Lagi


Pulut Kuning Tanpa Santan Lagi Tahan Lama, Ini Cara Membuatnya!

Ramai tak tahu masak pulut kuning tanpa santan sebenarnya lebih sihat. Walaupun tanpa santan,  hasilnya tetap lembut dan tidak mentah.
Pulut kuning yang dimasak sempurna sedap dimakan rendang ayam, boleh juga dimakan dengan daging kerutub. Nak tahu bagaimana caranya? Jom baca perkongsian oleh Sharinaz Redwan di bawah.
Baca juga: Wanita Ini Kongsi Resipi Rendang Ayam Kegemaran Satu Keluarga, Sukatan Untuk 2 Ekor Ayam
Cara Masak Pulut Kuning Tanpa Santan
Difahamkan, empunya resipi sudah mencuba berbagai teknik tapi tetap tidak menjadi. Akhirnya teknik yang digunakan adalah ‘double boiler’.
Teknik double boiler ini adalah kaedah di mana kita menggunakan dua bekas. Didihkan air dalam bekas yang pertama (di bawah) dan letakkan beras dalam bekas yang kedua (di atas). Namun perlu diingatkan bekas yang berisi air tadi adalah lebih kecil berbanding bekas yang di atas.
Cara-caranya:
1. Basuh pulut seperti biasa, kemudian masukkan air bersama serbuk kunyit dan daun pandan di dalam periuk. Gaulkan agar warna kuning kunyit itu sekata pada pulut.
2. Sukatan air mengikut paras pulut sahaja, jangan lebih.
3. Ambil periuk lain (pastikan periuk ini lebih besar tadi periuk berisi pulut tadi). Isikan air dan didihkan, kemudian letakkan periuk yang berisi pulut ke dalamnya.
4. Tutup periuk dan biarkan pulut masak selama 15 hingga 20 minit menggunakan api sederhana.

Kredit: Sharinaz Redwan
Baca juga: Cara Betul Simpan Baki Santan Kotak, Tahan Lama & Tak Berketul


“Rare Betul!” – Profesor Ini Cuba Resipi Purba Zaman Mesopotamia, Tak Sangka Ini Hasilnya

Selalunya jika kita ingin mencuba resipi baru, tentunya akan membuat carian di Youtube mahupun dekat portal MyResipi ini, tetapi tidak bagi seorang profesor dari Univesiti Cambridge ini yang mencuba resipi purba.
Mahu mencuba lain dari yang lain, Profesor Bill Surtherland terfikir akan idea ini dalam usaha untuk mengetahui bagaimana penyediaan makanan kuno ini dibuat.
Baca juga: Resipi Ayam Masak Merah Ala Kenduri ‘Cara Orang Lama’, Tak Guna Sebarang Sos Pun
Dengan mengunakan tablet batu zaman Mesopotamia yang berusia 3,770 tahun, profesor ini menjadi tular di Twitter.

Stew Kambing
Jadi, menu apa yang ada dalam tu? Untuk pengetahuan korang, menu zaman Mesopotamia hampir sama dengan apa yang kita makan pada hari ini – seperti lauk stew kambing dan kek barli.
Walaupun kebanyakan hidangan memerlukan bahan-bahan tradisional, Profesor Bill menvariasikan bahan yang hampir kurang sama. Contoh seperti bahan stok Elamit ditukar dengan stok darah kambing.

Beliau juga sangat berminat dengan sejarah, dengan mencipta resepi ini dapat menghiburkan dirinya ketika sedang kuarantin di rumah.
Bill terkejut sebenarnya hasil masakan purba itu mudah saja, hanya memerlukan sedikit pengubahsuaian dan memang sedap dimakan.

Tuh’u

“Antara lauk yang penuh dengan rasa dan variasi. Saya patut memasaknya lebih lama lagi untuk dapatkan aroma yang lebih kaya.”

Unwinding

“Tumis daun bawang dan daun bawang kemudian dibakar bersama serbuk asam. Hidangan nampak sedap tapi agak membosankan.”

Stok Elamite

“Okay, saya menipu dan menggunakan sos tomato daripada guna darah kambing. Sup pekat berperisa yang pelik tetapi agak sedap.”

Pergh, rare betul Profesor Bill ini. Agak-agak korang nak cuba juga ke resipi purba dari zaman Mesopotamia ni?
Sumber: Twitter Bill Sutherland


Racun Ikan Buntal Boleh Membunuh? Jom Ketahui Sebabnya

Seperti yang kita tahu ikan buntal merupakan sejenis ikan yang berduri bahkan ia juga turut sinonim dengan kandungan bahan kimia racun aka toksin jenis tetrodotoxin (TTX). Kesan bahan kimia ini sangat kuat terutamanya terhadap sistem saraf manusia (neurotoxin) dan ia juga boleh membawa maut kepada seseorang individu.
Berapakah kadar toksin dalam seekor ikan buntal?
Walaupun kita lihat ikan buntal itu kecil tetapi toksin dalam seekor ikan buntal mampu membunuh 30 orang dewasa.
Di manakah terletaknya toksin di dalam ikan buntal?
Toksin dalam ikan buntal terkandung dalam organ dalaman iaitu:

Hati
Kulit
Organ Peranakan

Apabila toksin tersebut telah masuk ke dalam badan manusia, ia akan menyerang sistem saraf yang menyebabkan mangsa susah bernafas, jantung hilang fungsi, lumpuh dan kematian. Setakat ini tiada ubat yang dapat merawat toksin ini tetapi kaedah yang boleh dilakukan adalah bantuan pernafasan sehingga toksin dalam badan keluar dari badan secara semulajadi.
Tetapi anda jangan khuatir. Di Malaysia terutamanya di kawasan Betong (Sarawak), ikan buntal yang sering dijadikan sebagai lauk pauk sudah pun dikeluarkan toksinnya.

Selain itu, toksin ini juga turut boleh hidup dalam haiwan lain seperti sesetengah jenis sotong dan cacing, kerang-kerangan, tapak sulaiman dan katak.
Setelah mengetahui kitaran ini, saintis telah membantu penternak untuk memelihara ikan buntal yang selamat untuk dimakan tanpa proses menyiang yang teliti.
Diharapkan informasi ini dapat membantu anda terutamanya jika anda berkunjung ke luar negara.
Kredit: Fatimah Salim
Baca juga:
Tips Beli Telur Yang Betul Untuk Menghindari Risiko Keracunan
Cara Cuci Brokoli Dengan Betul, Rupanya Penuh Dengan Ulat!


Rahsia Asam Pedas Ori Melaka Yang ‘Pekat Likat’, Macam Ni Baru Padu!

Tak susah mana pun nak cuba buat Asam Pedas Ori Melaka yang pekat likat. Pergi Melaka memang wajib cari asam pedas ni.
Tapi kalau malas nak bersesak dengan orang ramai, boleh cuba buat sendiri saja di rumah dengan menggunakan resipi di bawah.
Kuah asam pedas ni kena pekat baru padu! Nak tahu caranya? Jom lihat resipi di bawah.
Resipi Asam Pedas Ori Melaka

Bahan-bahan:

Kunyit hidup*
Bawang merah*
Bawang putih*
Halia*
Belacan melaka (yang keping-keping tu)*
Cili kering*
Daun limau (boleh guna daun kesum, bunga kantan atau serai ikut selera)
Air asam jawa
Bahan hiasan (bendi/tomato/terung)

Belacan melaka
Cara-cara:

Kisar bahan bertanda (*) sampai halus mulus, baru kuah jadi cantik. Sukatan agak-agak saja, kalau masak banyak lebihkan bahan.
Tumis semua bahan kisar sampai pecah minyak. Lebihkan minyak supaya cili cukup masak dan cantik berminyak (bila dah siap masak, minyak boleh buang). Letakkan serai jika suka.
Bila dah pecah minyak dan cili dah masak, masukkan pula air asam jawa (jangan banyak sangat, agak-agak saja). Letak sedikit demi sedikit sehingga mendapat kepekatan yang diingini.
Biarkan sampai mendidih. Kemudian boleh masukkan ikan. Masukkan juga daun kesum dan bunga kantan @ daun limau jika mahu.
Perasakan dengan garam dan perasa secukupnya (tak letak gula). Biarkan lagi sehingga mendidih dan ikan masak.
Akhir sekali masukkan bahan hiasan seperti sayur bendi, tomato atau terung. Biarkan sekejap dan siap!

Selamat mencuba!

Kredit: Fyra Mussa
Baca juga: Resipi Nasi Ayam Thai ‘Viral’ Yang Ringkas, Sedap & Senang Untuk Disediakan


Rahsia Bancuhan Ikan Celup Tepung ‘Krup Krap’, Serdak Lagi Rangup & Menjadi Elok

Nak tahu rahsia bancuhan ikan celup tepung yang berserdak rangup, halus dan menjadi elok? Jangan lupa baca perkongsian resipi ini sehingga habis.
Jenis celup tepung sebegini memang terkenal di Kelantan. Kebiasaannya dimakan dengan nasi kerabu, kalau nak ratah dengan sos pencicah pun boleh.
Kalau ada yang nak cuba buat sendiri, jom lihat resipi perkongsian oleh Cikgu Afy AL Habibi di bawah.
Resipi Bancuhan Ikan Celup Tepung ‘Krup Krap’,
Sukatan di bawah untuk 3 ekor ikan, 5 ekor sotong dan 10-13 ekor udang.
1. Masukkan sukatan bahan di bawah dalam satu bekas:

7 sudu besar tepung beras
1/3 sudu kecil garam
1/3 sudu kecil serbuk kunyit
2 sudu besar telur. Seeloknya kuning telur sahaja
1/2 cawan kecil air sejuk

2. Kacau rata semua bahan tadi.
Adunan tepung tidaklah terlalu pekat dan perlu sedikit cair.

3. Tips penting menghasilkan bahan goreng yang cantik:

Guna minyak yang banyak
Pastikan minyak betul-betul panas (berdesir semasa ikan/udang/sotong dimasukkan)
Api awalnya perlu kuat dan biar sederhana selepasnya

4. Guna penyepit sambil merenjis adunan tepung ke dalam kuali.
5. Hasilnya memang sangat menarik.
Habuk’ nampak lebih nipis yang cantik. Rasanya juga lagi rangup.
6. Balik-balikkan selepas sebelah bahagian mengeras.
Jika ‘habuk’ sudah kuning, boleh angkat dan toskan dulu. Jangan biar masak sekali dengan lauk kerana biasanya adunan tepung lebih cepat garing.
7. Untuk hasilkan ‘habuk’ yang banyak, baki adunan tepung direnjis-renjis menggunakan pengepit.
Balik-balikkan dan sedia untuk ditaburkan ke atas lauk celup tepung yang digoreng. Selamat mencuba!

Kredit: Cikgu Afy AL Habibi
Baca juga: Rupanya Ini Rahsia Sotong Goreng Tepung Jadi Lebih Rangup & Tak Hancur


Rahsia Buat Kuih Siput Yang Terlajak Gebu, Kena Lebihkan ‘1 Bahan’ Ini

Kuih Siput merupakan salah satu kuih yang sentiasa menjadi pilihan ramai setiap kali Hari Raya Aidilfitri. Sesiapa yang tak suka kuih manis, sesuai sangat buat kuih ini.
Kalau ada yang nak cuba buat nanti, jangan lupa guna resipi ni tau. Sebab ada rahsia nak buat kuih siput supaya lebih gebu dan sedap.
Baca juga: Mudahnya Resipi Semperit Ni, Guna 3 Bahan Je. Sekali Cuba Pasti Jadi!
RESIPI KUIH SIPUT YANG GEBU
Bahan-bahan:

1kg tepung gandum
3 sudu cili kisar (nak pedas tambah lagi)
1 paket kecil rempah kari daging (nak letak pun boleh tak nak letak pun ok saja)
2 biji telur
1 cawan mentega cairkan (Tips kalau suka gebu boleh lebihkan mentega/marjerin)
1 cawan air (letak sekali dengan garam )
Garam secukupnya

Cara-cara:
1. Masukkan semua bahan-bahan di atas tepung gandum, cili kisar, rempah kari, telur, mentega yang sudah dicairkan serta air garam. Gaulkan sehingga menjadi doh.
2. Bila doh dah sebati (tak keras, tak lembut dan betul-betul sesuai untuk diterap nanti), bolehlah gentel kecil-kecil dahulu sebelum diterap di atas papan penerap siput.

3. Bila semuanya siap, panaskan minyak dan goreng hingga keperangan.
Selamat mencuba ya!
Kredit: Fatin Harnita
Baca juga: Kerepek Peria Garing Rangup, Ikut Cara Ni Takkan Rasa Pahit Sedikit Pun


‘Rahsia’ Buat Sambal Belacan Yang Lebih Beraroma, Sedap & Tahan Lama

Seorang pengguna Facebook, Nurulain Insyirah berkongsikan rahsia resepi sambal belacan yang lebih beraroma dan tahan lebih lama. Bukan itu sahaja, sambal juga akan lebih wangi dan sedap!
Perkongsian ini istimewa untuk anda yang ‘gagal’ setiap kali buat sambal belacan serta tidak tahan lama jika disimpan dalam peti ais. Akhirnya, terbuang begitu sahaja stok sambal yang dibuat. Sayang bukan?
Jom lihat perkongsian oleh beliau di bawah. Selepas ini bolehlah buat sendiri stok sambal belacan di rumah, senang bila nak makan dengan nasi.
Baca juga: Jom Buat Stok Sambal Penyet Untuk Ramadan, Makan Dengan Lauk Apa Pun Sedap
Resepi Sambal Belacan Yang Wangi, Sedap & Tahan Lama
Cara-cara buat mengikut urutan (kisar kasar bahan-bahan):

6 biji limau kasturi (buang biji)
50g belacan yang telah dibakar
3 biji cili merah + 1 biji cili hijau
8 biji cili padi hijau
25 biji cili padi merah
100ml air asam jawa pekat
Masukkan sedikit gula dan garam

Lihat pula tips di bawah untuk menghasilkan sambal belacan yang lebih wangi, sedap dan tahan lama.
Tips 1
Bakar belacan sekejap supaya sambal kita lebih beraroma.
Tips 2
Guna asam jawa yang dibancuh dengan air suam. Petua supaya sambal belacan lebih tahan lama.
Tips 3
Limau kasturi yang dikisar bersama kulit (buang biji) sambal lebih wangi dan sedap.
Tips 4
Tinggalkan beberapa biji cili api yang masih bertangkai. Ini petua supaya tidak sakit perut selepas makan sambal.

Kredit: Nurulain Insyirah
Baca juga: Resipi Sambal Jawa Asli, Sekali Cuba Pasti Akan Nak Lagi & Lagi


Rahsia Buat Sambal Bilis Rangup, Makan Dengan Apa Saja Pun Sedap!

Mudah sangat rupanya nak buat sambal bilis rangup macam orang jual tu. Wajib ada stok kat rumah, makan dengan apa saja pun sedap.
Puan Noriza Jaja ada berkongsikan rahsia sambal bilis rangup. Beliau tidak menggunakan air sama sekali, sebab itu sambal jadi rangup.
Kalau dah pandai buat, lepasni tak perlu beli lagi. Ikut saja cara membuatnya di bawah. Selamat mencuba!
Resipi Sambal Bilis Rangup
Bahan-bahan:

Ikan bilis (basuh & toskan sehingga kering)
Bawang kecil (basuh & hiris halus)
Bawang putih (hiris)
Cili kering (basuh & keringkan)
Asam keping
Garam
Gula
Campuran 3 tepung (tepung beras, tepung jagung, tepung gandum/tepung tempura bestari)

Cara-cara:
1. Gaul ikan bilis dengan campuran 3 tepung. Lebihkan tepung beras dari tepung yang lain. Sukatan agak-agak saja.
2. Gaulkan juga bawang kecil, bawang putih dengan campuran 3 tepung tadi.

3. Panaskan api sederhana besar, goreng bawang kecil dan bawang putih terlebih dahulu. Kena kawal api untuk elak hangus. Agak-agak dah garing keperangan boleh angkat dan toskan.
4. Goreng cili kering dalam 2-3 minit atau agak-agak sampai garing tapi jangan sampai hangus. Kemudian kisar cili kering tanpa air.
5. Dalam kuali, panaskan sedikit minyak dan tumis cili kering tadi. Masukkan garam, gula dan asam keping. Gula lebihkan sikit. Kacau sampai gula dan garam larut.
6. Kemudian tutup api dan sejukkan sambal. Bila dah sejuk baru masukkan bahan-bahan goreng yang lain tadi dan kacau rata.

Siap untuk dinikmati. Selamat mencuba!

Kredit: Noriza Jaja
Baca juga: Resipi Daging Dengdeng Mudah & Sedap, Sukatan Untuk 1Kg Daging


Ini Rahsia Buat Sambal Ikan Bakar Sedap, Rugi Tak Cuba

Ada rahsia rupanya nak buat sambal ikan bakar yang sedap. Kalau tengah cari resepi sambal ikan bakar inilah salah satu resepi yang patut anda cuba.
Cuma perlu bakar ikan dalam oven sahaja. Tak sampai 20 minit dah siap!
Tekstur ikan tak kering bila dibakar. Kalau bakar terlalu lama isi ikan dah jadi tak sedap sebab lemak-lemak pun dah kering.
So, anda boleh bakar dalam 20 minit je macam tu untuk dapatkan tekstur ikan bakar yang lembab.
Baca juga: Ikan Pari Bakar Simple, Makan Dengan Nasi Putih Panas Sodap Beb!
Tentu ramai penggemar ikan bakar. Tapi nak masak ikan bakar ni kena pilih sambal yang betul-betul sedap.
Nanti hilang mood pula masa nak makan. Yang paling penting ikan kena fresh. Nak guna ikan jenis apa pun tak kisah.
Resepi sambal ikan bakar ini telah dikongsikan oleh seorang pengguna facebook iaitu Nur Haziqah. Huh! Nampak cukup menyelerakan. Yang penting jangan lupa air asam atau sambal belacan.
Resipi Sambal Ikan Bakar

Bahan-bahan:
Seekor ikan( apa-apa saja jenis ikan yang anda suka)*
Segenggam cili kering yang direndam
4 ulas bawang putih
1 biji bawang holland size sederhana
2 inch halia
2 inch kunyit hidup
1 sk kunyit serbuk
2 batang serai
1/2 cawan susu cair (kalau ada santan guna santan )
1/2 cawan air
1/4 cawan minyak masak
Gula dan garam secukupnya
Cara membuat sambal ikan bakar:
1. Blend semua bahan di atas kecuali ikan. blend sampai halus.
2. Lumur rata pada ikan.
3. Perap ikan selama 30 minit (lagi lama lagi sedap)
4. Kemudian, panaskan oven 200C selama 10 minit.
5. Bakar selama 15 minit api atas bawah.
6. Kemudian, tukar kepada api atas sahaja dan bakar lagi selama 5 minit. Siap!
7. Jangan lupa hidang bersama air asam atau sambal belacan!

Siap untuk dihidang! Merecik! Ikan bakar ni sedap sangat dimakan panas-panas.
Nak ratah macam tu pun boleh. Kalau tak nak air asam jawa, boleh gunakan perahan air limau. Memang padu rasanya!


Rahsia Buat Tomyam Pekat Ala Thai Yang Mudah & Sedap

Setiap kali ke restoran masakan Thailand pasti wajib order menu Tomyam pekat mereka. Isian dalam tomyam tersebut ringkas saja tapi rencah kuahnya itu yang membuatkan rasa lebih enak.
Rupanya boleh buat sendiri Tomyam pekat ala Thai di rumah. Kalau ada yang nak cuba boleh ikuti resipi perkongsian oleh Siti Husni di bawah. Ringkas tapi sedap, persis macam di restoran Thai. Nak lagi ngam, wajib ada telur dadar garing.
Cara Buat Tomyam Pekat Ala Thai
Bahan-bahan:

Pes tomyam brand maepranom dan tom yum kung

Cili kisar 3 sudu
Santan/ susu cair
Sos ikan/kicap sotong
Sos tiram

Ayam/udang/sotong
Bawang putih, bawang holland, lengkuas, serai,
Cabai melaka
Limau nipis
Daun ketumbar
Sayur bunga kobis/carrot/cendawan/anak jagung

 Cara-cara memasak:

Tumis cili kisar sampai pecah minyak. Masukkan pes tomyam dalam 4 hingga 5 sudu besar. Masuk sos tiram dalam 1 sudu besar. Masukkan serai.
Masukkan ayam/udang/ sotong. gaul sebati.
Tuangkan air dalam 3 hingga 4 cawan.
Masukkan semua lengkuas, bawang putih, cabai melaka, tomato, akar ketumbar, renehkan sekejap.
Perasakn dengan kicap sotong sampai cukup rasa.
Masukkan sayur sayuran, daun limau purut dan daun ketumbar. Masukkan susu cair atau santan.
Akhir sekali bila dah mendidih, perahkan air limau nipis sehingga cukup rasa.

Siap!

Kredit: Siti Husni


Rahsia Fish Noodles Sedap Macam Di Restoran Cina, Kena Tambah 1 Bahan Ini!

Siapa pernah makan ‘Fish Noodles’? Menu ini memang tidak akan ditemui di mana-mana restoran Melayu.  Siapa suka makanan yang bersup, pasti akan suka menu fish noodle ini.
Nak tahu sedap ke tidak? Jom cuba buat sendiri di rumah menggunakan resipi yang dikongsi oleh saudara Wan Luqman di bawah.
Rupanya ada bahan rahsia, penyedap rasa yang diguna oleh restoran Cina. Lepas ini tak perlu ke restoran dah, buat kat rumah je!
RESIPI FISH NOODLES MACAM DI RESTORAN CINA

Bahan-bahan:

1 ekor ikan siakap atau mana-mana ikan isi putih
Sekeping ikan masin
Daun bawang
Carrot
Halia
Bawang holland
Lada sulah
Garam
Susu cair
Tauhu
Fucuk
Fishball
Tomato

Cara-cara:
1. Ikan siakap kena fillet dulu. Boleh juga guna ikan isi putih seperti jenahak, ikan merah atau talapia.

2. Kemudian potong kecil-kecil.

3. Gaulkan dengan tepung jagung dan goreng sampai garing.

4. Ini antara resipi rahsia. Kena goreng sekeping ikan masin.

5. Dah siap goreng.

6. Hiris bawang holland, lobak merah dan halia. Tumis seketika bersama dengan sedikit minyak.

7. Masukkan semua ikan bahagian bertulang sekali dengan ikan masin goreng tadi beserta daun bawang. Isi ikan jangan masukkan lagi.

8. Selepas itu masukkan air.

9. Reneh sehingga sedikit pekat. Sebaiknya reneh selama 2 jam dengan api perlahan untuk dapatkan rasa stok ikan yang lebih sedap. Reneh dalam 30 minit pun boleh.

10. Kemudian, tapis semua bahan yang direneh tado. Buang semua tulang ikan, karrot, bawang, halia dan semua.

11. Perasakan stok sup dengan lada sulah, garam/stok ikan bilis dan jika perlu gula, masukkan sedikit gula.

12. Masukkan susu cair mengikut selera anda supaya rasa menjadi lebih berlemak.
Selepas masukkan susu, boleh divert ke kuah berperisa. Yang ini kira original. Kalau nak buat perisa kari, masukkan pes kari. Kalau nak buat perisa tomyam, masukkan pes tomyam.

14. Masukkan hirisan daun bawang, tauhu, fishball, lobak merah, hirisan tomato, fucuk dan tauhu goreng. Sambung reneh selama 10 minit dan tutup api.

Sup ikan dah siap. Makan makan terus pun boleh, tapi dah nama fish noodles. Makan dengna mi. mi wantan atau apa-apa jenis mi pun boleh.

Sumber: Wan Luqman
Baca juga: Resipi Mapo Tofu, Tauhu Berkuah Pedas Stail Masakan Cina


Ini 4 Rahsia Nak Bagi Kaki Ayam Empuk Dan Tak Hamis, Baru Sedap Nak Makan

Tak dinafikan, kaki ayam juga mempunyai penggemarnya yang tersendiri. Sebenarnya ramai peminat kaki ayam ni akan memborong kaki ayam ni kerana tahu khasiatnya walaupun ianya tidak semahal makanan premium lain yang mempunyai manfaat lebih kurang sama.
Biasanya kalau ke pasar mesti ramai akan beli ayam dan tidak mahu kaki ayam tu kan?
Siapa yang pernah menikmati kaki ayam pasti tidak dapat menafikan lagi rasanya yang enak, bahkan ianya juga baik untuk kesihatan.
Baca juga: Sup Kaki Ayam Ala Thai, Cara Mudah & Sedap
Kaki ayam mengandungi banyak kolagen yang membantu meremajakan kulit namun kadang-kadang baunya hamis dan untuk memasaknya juga agak leceh.
Rahsia Masak Kaki Ayam Empuk Dan Tidak Berbau

Tak perlu risau lagi, guna je petua ringkas ini untuk dapatkan kaki ayam yang empuk dan boleh hilangkan bau hamis itu.
1. Buang kotoran di kuku dan kulitnya , Rendam dalam air panas
Pastikan anda membuang segala kotoran yang ada pada kaki ayam sebelum mula memasaknya. Rendam dahulu dalam air panas untuk memudahkan proses mengupas kulit kakinya.
2. Lumur dengan air limau nipis atau cuka.
Rendam kaki ayam dalam air limau nipis atau cuka selama 15 minit sebelum dibilas bersih dengan air. Gunakan air paip atau air yang mengalir supaya kotoran dan sisa lain tidak melekat atau membuatkan rasanya menjadi pahit.
3. Rebus dengan aneka rempah
Bagi mempercepatkan proses rebusan dan kaki ayam empuk, sebaiknya gunakan periuk tekanan tinggi kerana ia cuma akan memakan masa selama 10 minit sahaja. Masukkan halia, serai, dan daun limau bagi menghilangkan bau hamis. Aroma dan rasa rempah ini akan memberikan citarasa yang tersendiri pada kaki ayam yang dimasak.
4. Masak dengan rempah pedas
Selain dari sajian sup kaki ayam, boleh juga cuba sajian yang dimasak pedas. Kelebihannya adalah ia akan menghilangkan bau hamis serta merta.
Tip Memasak Kaki Ayam Empuk
Kaki ayam memang terbukti mengandungi pelbagai nutrisi penting yang bermanfaat untuk membina kesihatan tubuh. Kaki ayam juga boleh membantu memulihkan stamina kerana keletihan, masa pemulihan selepas sakit atau operasi, memulihkan keadaan usus yang bermasalah dan mengatasi alergi terhadap beberapa makanan.

Namun memasak kaki ayam tidak boleh dilakukan secara sembarangan. Berikut ini adalah beberapa tips untuk memasak kaki ayam empuk, tidak hamis dan menghilangkan semua potensi bakteria.
1. Ambil bahagian kaki ayam. Potong paras paha bawah sehingga yang tertinggal benar-benar kaki.
2. Cuci dengan air bersih yang mengalir sehingga semua kotoran boleh keluar. Jika beli kaki ayam dari peniaga maka jangan terus memasaknya tapi cuci semula. Potong semua bahagian kuku kaki ayam untuk menghilangkan bahagian kaki yang kelihatan kotor dan menjijikkan.
3. Rebus kaki ayam dengan air panas selama beberapa minit.
4. Longkang dan hilangkan lapisan kulit keras pada kaki ayam. Lapisan kulit berwarna kuning harus dihilangkan untuk mengurangkan potensi bakteria dan kotoran yang memang tertinggal dalam kaki ayam.
5. Rebus lagi bahagian kaki ayam dan masak sesuai dengan selera anda.
6. Selalu gunakan kaki ayam yang masih segar dan baru dipotong dan jangan memasak kaki ayam yang sudah disimpan lebih dari 48 jam di dalam peti sejuk.
Manfaat kaki ayam memang cukupa banyak, namun pastikan anda memasaknya dengan cara yang betul dan bersih. Kerana kaki ayam harus di cuci dengan bersih agar tidak menimbulkan bakteria yang berbahaya bagi kesihatan.
Nah, senang sahaja bukan? Sekarang dah tahu rahsia untuk mendapatkan kaki ayam empuk dan tidak hamis. Jadi boleh mula praktikkan di dapur sendiri ya. Selamat mencuba.
Sumber: HelloDoktor


Rahsia Kari Ayam Pekat Likat, Ini ‘Step By Step’ Cara Membuatnya

Kari ayam merupakan lauk yang sesuai dimakan sepanjang hari. Sarapan pagi boleh dimakan bersama roti. Makan tengahari pula boleh dimakan bersama nasi. Lagi sedap kalau tekstur kari ayam pekat likat kan?
Nak tahu cara membuat kari ayam yang pekat likat? Jom lihat resipi perkongsian oleh Khabbab Jamalludin di bawah. Tidak menggunakan banyak bahan dan senang nak dapat.
Senang kalau masak kari ayam ni, buat banyak terus untuk satu hari. Tak perlu masak banyak kali dah. Yang penting, rasanya sedap dan tak muak!
Resepi Kari Ayam Pekat Likat
Bahan-bahan:

Ayam (dipotong kecil)
Serbuk rempah kari

Bahan tumis:

Bawang besar sebiji
Daun kari setangkai dua
Bawang putih (4 ulas)
Halia (1 inci)
Serbuk kari
Cili kisar

Bahan masuk kemudian:

Serai (4 batang)
Tomato (2 biji)
Air

Cara-cara:
1. Gaulkan ayam dengan sedikit serbuk rempah kari.

2. Gabungkan 2 jenis rempah, 250g kari ayam/daging dan 25g serbuk kari masak merah. Tambahkan air sampai dia jadi pes macam dalam gambar.

3. Panaskan minyak.  Goreng sekejap ayam yang kita dah perap tadi sampai hilang warna pucat ayam mentah. Jangan lama sangat nanti air ayam dia kering.
Dan rempah kari kurang meresap bila kita masukkan dalam kuah nanti. Kelebihan lain masak sekejap dan potong kecil kecil adalah supaya bahagian isi dia tak mengembang dan tawar kalau masak lama lama.

4. Minyak goreng ayam tadi kita guna untuk tumis pula. Tumis bahan tumis sampai kekuningan.

5. Masukkan 1 sudu cili kisar.

6. Masukkan pes gabungan 2 rempah tadi. Proses tumis dari masukkan bawang sampai masukkan pes kari ini, api kena besar. Perlahankan api apabila bunyi desiran pes mulai hilang dan mula berbuih-buih supaya rempah pecah minyak.

7. Lepas pecah minyak sikit, (tak lama pun, dalam 3 minit lepas kita masukkan pes kari tadi) masukkan ayam yang kita dah goreng sedikit tadi. Tambahkan air, jangan banyak sangat, sampai ngam ngam tenggelam potongan ayam tadi.
Masukkan tomato, serai, dan kentang (saya dah rebus siap siap) dan biarkan masak dalam api sederhana besar.
8. Bila kuah dah sebati, tambahkan garam dan gula (saya pakai gula melaka) mengikut citarasa masing masing.

Selamat mencuba!

Kredit: Khabbab Jamalludin


Rahsia Kari Ikan Sedap, Kena Guna Rempah Kari Homemade. Ini Cara Membuatnya

Teringin nak masak kari, tapi serbuk kari habis pula. Haa,jangan risau boleh buat sendiri rempah kari homemade.
Ramai tak tahu rupanya kalau buat sendiri rempah kari, kari kita akan jadi lebih sedap tau.
Cara membuat rempah kari sendiri ini telah dikongsi oleh Normah Bahari. Inilah rahsia nak hasilkan kari ikan yang sedap.
Cara Membuat Rempah Kari Homemade
Bahan-bahan:

10-12 biji cili kering
3 sudu besar rempah biji (ketumbar)
3 ulas bawang putih
1 labu bawang besar atau 5-7 ulas bawang kecil
Kunyit hidup sebesar ibu jari
10-15 biji lada hitam
2 sudu besar jintan putih
1 sudu besar jintan manis

Cara membuat:

Basuh semua bahan, tapis dan rendam pula dalam air panas selama 10 minit kecuali bawang dan kunyit hidup.
Kisar semua bahan hingga halus (boleh juga guna penggiling, jika ada lagi sedap hasilnya). Siap!
Rempah yang dah dikisar halus ini boleh terus digunakan untuk masak kari seperti biasa.

Cara Masak Kari Ikan

5 ulas bawang kecil/1 labu bawang besar
2 ulas bawang putih
2 tangkai daun kari
1⁄2- 1 cawan minyak untuk menumis
1 sb halba campur
1 biji tomato ( dipotong kecil )
1⁄2 kg ikan
1 cawan santan ( 1/2 biji kelapa )
Asam jawa ( agak2 )
1 cawan air
Sayuran

Cara membuat:

Tumis bawang yang dipotong, masukkan halba campur serta tomato dan daun kari.
Bila dah wangi, masukkan rempah homemade yang dikisar, kacau dengan api perlahan.
Bila dah bau harum semerbak, baru tuangkan air. Tunggu sehingga pecah minyak (pastikan betul-betul pecah minyak).
Curah santan, asam jawa dan tambah air lagi, kemudian masukkan ikan, perasa dan akhir sekali masukkan sayuran.

Kredit: Normah Bahari
Baca juga: Rahsia Kari Ayam Pekat Likat, Ini ‘Step By Step’ Cara Membuatnya


Rahsia Kari Sotong Pekat Tanpa Guna Santan, Ini Cara Memasaknya

Menu kari sotong ini biasanya ada di restoren mamak atau restoran nasi kandar. Memang sedap, makan dengan bendi celur.
Tapi sebelum ambil kena hati-hati, pastikan ada bawa duit lebih sebab harganya memang mahal.
Kalau dalam keluarga ramai yang suka sotong kari ini lebih baik buat sendiri, baru lagi jimat. Boleh ikut resipi kari sotong pekat tanpa santan perkongsian dari Nurul Ateekah.
Resipi Kari Sotong Pekat Tanpa Santan
Bahan-bahan:

1 kilo sotong (dibersihkan)
2 tangkai daun kari
1 biji bawang besar(dihiris)
3 ulas bawang putih(dihiris)
1 cm halia(dihiris)
3 sudu perahan asam jawa
1 buah tomato(dibelah 6)
Daun ketumbar(2-3 sudu besar)
Minyak masak secukupnya
Serbuk perasa
Garam
7 sudu besar serbuk kari ikan dicampur sedikit air dijadikan pes

Nota: Masakan ini tidak perlu mengunakan air kerana apabila memasak sotong nanti airnya akan keluar sendiri.
Cara menasak:
1) Panaskan minyak di dalam kuali, tumiskan bawang putih, bawang merah, halia dan daun kari. Masak sehingga sedikit keperangan.

2) Kemudian masukkan pes rempah kari dan gaulkan sebati. Masak sehingga pecah minyak. Gunakan api sederhana agar rempah masak dengan sekata dan warna rempah cantik dan sentiasa kacau.

3) Apabila sudah pecah minyak, masukkan perahan air asam jawa dan kacau lagi sehingga minyak berwarna oren gelap (teruskan mengunakan api sederhana).

4) Selepas itu, masukan sotong yang telah dibersihkan tadi. Masakkan seketika.
5) Akhir sekali,masukkan daun ketumbar dan tomato. Perasakan dengan gram dan serbuk perasa. Boleh tambahkan cili merah dan cili hijau sebagai hiasan). Tunggu sedikit kering dan tutup api. Siap.

Sumber: Nurul Ateekah
Baca juga: Rahsia Kari Ayam Pekat Likat, Ini ‘Step By Step’ Cara Membuatnya


Rahsia Kejelitaan Kuih Cek Mek, Kuih Tak Buncit & Tak Keluar Air Gulanya Bila Digoreng

Kuih Cek Mek Molek, kuih tradisi kegemaran ramai yang berasal dari pantai timur. Kebiasaannya menggunakan ubi keledek dan cuma digaul bersama tepung gandum dan sedikit garam.
Resipinya mudah sahaja tetapi harus pandai mengagak-agak sebanyak mana tepung yang perlu dimasukkan supaya kuih tidak menjadi terlalu lembik atau terlalu keras. Semasa proses membentuk kuih, sapukan sedikit tepung di tangan anda supaya adunan kuih senang dibentuk.
Rahsia Kejelitaan Kuih Cek Mek
Baca sini: Resipi Cek Mek Kelantan Guna 4 Bahan, Sangat Mudah & Sedap

Tip 1 : Uli adunan malam, bulat-bulatkan, letak dalam peti ais. Esok baru goreng. Nanti tepung tu cantik. Tak bau gandum.

(**bulatkan kosong tanpa gula, nak goreng nanti baru letak gula).

Tip 2 : Masa mula-mula masukkan Cek Mek dalam minyak, besarkan sikit api. Golek-golek bagi bahagian lapisan luar tu jadi KULIT. Lepas tu, baru perlahankan api.
*Teknik ni kita nak elakkan dari Cek Mek jadi buncit dan pecah keluar air gula masa goreng disebabkan api perlahan.

*Letak gula masa nak goreng. Dah letak gula, bentukkan terus masuk dalam kuali.

**Gula terpulang nak letak banyak mana. Yang ni saya letak gula banyak, masa nak makan saya buang sikit air gula sebab manis sangat.
Kredit: Ju Mohammad
Baca juga: Donut Pintal Gebu & Lembut, Resipi Viral Sampai 151k Shares di Facebook


Rahsia Laksam Lembut Elok Bergulung, Kukus Guna Pinggan Plastik Je

Tak susah pun nak buat laksam lembut dan cantik elok bila digulung. Kukus pun guna pinggan plastik sahaja.
Tapi ada rahsia dan tip supaya laksa tidak melekat dan senang untuk digulung. Nak tahu rahsianya? Jom baca perkongsian oleh Puan Fiza Mh yang boleh dijadikan panduan ini.
Baca juga: Beribu Pek Sudah Terjual, Peniaga Ini Kongsi Resipi Laksam Jualannya Yang Laku Keras
CARA BUAT LAKSAM LEMBUT

Bahan-bahan:
– 1 cawan tepung beras cap teratai
– 1 sdm penuh tepung gandung cap ros
– 2 ½ cawan air ( cawan yang sama dengan tepung tadi)
– Minyak untuk disapu pada pinggan
**Guna pinggan plastik high heat yang bebas bpa ye. Bukannya apa, untuk keselamatan dan kesejahteraan hidup kita.
Cara-cara penyediaan:
1. Panaskan kukusan. Sapu pinggan plastik dengan minyak masak.
2. Bancuh ramuan di atas, kacau sampai semuanya larut dan jangan bergentel.
3. Curahkan adunan secukupnya ke dalam pinggan yang telah disapu dengan minyak. Kemudian kukus selama 4 hingga 5 minit.

4. Kalau dah gelembung, tandanya sudah masak.

5. Tunggu sejuk baru digulung. Buat sampai adunan habis.

Nota: Untuk kali kedua dan seterusnya tidak perlu sapu pinggan plastik dengan minyak. Cukup sekali.
Kredit: Fiza Mh


Rahsia Masak Daging Goreng Kunyit, Tetap Lembut & Berjus Walaupun Bukan Batang Pinang!

Rupanya ada rahsia masak daging goreng kunyit yang lembut walaupun bukan guna daging batang pinang. Malah tidak guna pressure cooker sama sekali, tapi daging tetap lembut, berjus dan manis.
Nak tahu caranya? Boleh cuba tips dan cara masak daging goreng kunyit yang telah dikongsikan oleh Ummi Syuhada di laman sosial Facebook menerusi group Masak Apa Hari Ini (MAHN).
RAHSIA MASAK DAGING GORENG KUNYIT YANG LEMBUT & BERJUS

Daging goreng kunyit yang lembut walaupun bukan daging batang pinang.

Baca juga: Resipi Sup Daging Ori Thai. Kena Letak Satu Bahan Ini Baru Rasa Lagi ‘Kick’
Bahan-bahannya:

Bawang besar
Lobak merah
Kentang
Daging
Bawang putih
Halia
Rempah sup
Rempah kurma
Serbuk kunyit

Cara-caranya:
1. Goreng bawang, lobak merah dan kentang terlebih dahulu. Ketepikan.

2. Perap daging bersama bawang putih, halia, rempah sup, rempah kurma dan serbuk kunyit. Gaul sebati.

3. Ini cara mudah jika masak untuk sahur. Goreng daging perap tadi dalam 5 minit. nak bagi air daging keluar dulu.  Pastikan semua bahagian daging dah pucat, jangan ada kesan merah/darah daging. Gaul semua bahagian sampai rata. Tutup kuali.

4.  Masa bangun sahur tambah air, sambung masak guna api besar. Tunggu sampai kering baru tambah sayur. Daging selama dia terperap dalam kuali tu, dia melalui proses melembutkan urat-urat daging. Isi daging lebih berjus dan manis.

Tips penting:

Jangan masak semasa daging masih beku dan sejuk
Jangan masak menggunakan api besar mengejut kecuali kuantiti daging banyak, jadi haba keseluruhan tak tinggi
Kalau nak buat goreng-goreng atau masak kicap, kena perap dulu dengan bawang putih, halia dan rempah

Kredit: Ummi Syuhada


Rahsia Perapan Daging Bakar Yang Sedap, Lembut & Juicy Serta Sos Cicah

Siapa je tak suka makan masakan daging kan? Tapi paling spoil bila daging liat susah nak kunyah. Haa! Rupanya ada rahsia perapan daging bakar yang lembut dan berjus.
Nak tahu caranya? Jom baca resipi di bawah hasil perkongsian dari Makcik Ratu. Ada 2 cara untuk memasak daging, boleh pilih mengikut cara yang anda sukai.
RAHSIA PERAPAN DAGING BAKAR LEMBUT

CARA 1: REBUS DAGING
Bahan-bahan:

2 kilo daging (daging batang pinang lembut)
5 sdb sos cili Maggi
5 sdb sos tiram-Seafood Adabi
6 sdb sos black pepper
6 sdb sos ikan
1 1/2 sdb black pepper (dalam botol yang berbiji halus)
2 sdb gula
Sedikit garam
1/2 cawan minyak

Cara-cara:
1. Rebus daging besar-besar dalam pressure cooker.
2. Bila dah empuk, angkat dan gaulkan dengan semua bahan.
3. Bakar sekejap untuk bagi sedikit garing. Guna Air Fryer.
4. Lapik aliminium foil supaya sos tak jatuh ke bawah dan bole ambik dan sapu setelah daging dingkat.
5. Angkat daging letak dalam pinggan, sapu lebihan sos yang ada.
CARA 2: PERAP DAN BAKAR
Daging tak perlu rebus, hanya perap dengan semua bahan dan perap semalaman.
Bakar sampai masak. Cara ini daging lebih berjuicy.

CARA BUAT SOS PENCICAH
Bahan-Bahan Untuk Buat Sos Pencicah

1 cawan air suam
Segenggam asam jawa ramas keduanya ambil air saja
3 sdb sos ikan
1 sdb jus limau nipis atau jus dari 2 biji limau kasturi
3-5 sdb gula kabung Thai
15 cili padi merah Thai tumbuk
10 ulas bawang merah hiris nipis2
5 ulas bawang putih dadukan halus2
Sedikit cili sos – tak letak pun ok
1 sdb beras disangai dulu kemudian ditumbok
Daun ketumbar hiris nipis

Cara-cara:
1. Campur semua bahan.
2. Masak atas api sehingga mendidih kemudian tambah bancuhan air tepung jagung jika suka.
3. Bancuhan sos kalau tak guna tepung jagung tak masak pun tak apa.
Selamat mencuba!

Kredit: Makcik Ratu
Baca juga: Cara Buat Daging Bakar Harimau Menangis & Sos Ala Thai


Rahsia Pisang Goreng Rangup Walaupun Dah Sejuk, Ini Resipi Bancuhan Tepung

Terasa nak makan pisang goreng dengan tepung rangup yang sedap? Ini rahsia cara nak buat bancuhan tepung pisang goreng yang mudah dan dijamin menjadi.
Cara bancuhan tepung yang digunakan ini paling rangup dan tak serap banyak minyak. Bukan itu saja, pisang yang digoreng pada waktu pagi sampai petang pun masih tetap rangup. Guna pisang yang dah lembik pun tak serap minyak.
Baca juga: Apam Pisang Gebu Guna Sukatan Cawan, Kisar Bahan Guna Blender Je
Menerusi perkongsian oleh Butik Meek Kelate Kitchen, resipi ini adalah daripada arwah ibunya. Jom lihat perkongsian lengkap olehnya di bawah. Semoga bermanfaat!

RAHSIA PISANG GORENG KEKAL RANGUP

Bahan bancuhan:

1 cawan tepung gandum
1 cawan tepung beras
1 cawan tepung jangung
1 biji telur
1 sudu kecil garam halus
Sedikit pewarna kuning
2 cawan air

Bahan utama:

Pisang untuk digoreng

Cara penyediaan:
1. Satukan semua kecuali pisang.
2. Kacau sebati menggunakan whisk atau senduk. Pastikan adunan bercampur rata dan tidak berketul.
3. Panaskan minyak masak yang banyak dalam kuali menggunakan api sederhana.
4. Bila minyak sudah panas, celupkan pisang dan goreng seperti biasa.
5. Bila sebelah pisang sudah garing, terbalikkan dan masaklah hingga pisang garing dan masak sempurna.
6. Angkat, toskan minyak. Sedia untuk dinikmati bersama sambal kicap.

Selamat mencuba resipi ini.
Baca juga: Cara Buat Puding Pisang Pandan, Mesti Laju Je Habis Bila Hidang Nanti


Rahsia Pulut Sedap Guna Air Kelapa Muda, Masak Dengan Rice Cooker Tapi Tetap Lembut!

Seorang pengguna Facebook, Khadijah Jaafar berkongsikan rahsia pulut sedap iaitu perlu masak guna air kelapa muda.
Cara memasaknya juga sangat mudah, hanya perlu menggunakan rice cooker.
Hasilnya, pulut jadi lembut dan sedap. Pulut pun takkan berkerak, senang nak cuci periuk.
Sungguh enak dinikmati bersama ikan masin dan kelapa parut. Jom cuba!
Resipi Rahsia Pulut Sedap Guna Air Kelapa Muda
Bahan-bahan:

2 cawan beras pulut susu
2 cawan air kelapa muda

Cara-cara:
1. Sukat 2 cawan beras pulut.

2. Sukat 2 cawan beras pulut.

3. Masukkan air kelapa. Kalau tiada air kelapa, boleh ganti dengan air biasa sahaja.

4. Kemudian, masaklah pulut seperti biasa dalan rice cooker. Bila pulut dah masak. Biarkan seketika ‘keep warm’ dan siap.

Sedap dimakan dengan kelapa parut dan ikan masin.

Kredit: Khadijah Jaafar
Baca juga: Cara Masak Nasi Guna Teknik Double Boil, Confirm Tak Berkerak


Rahsia Sandwich Telur Yang Sedap, Kena Letak Bawang Karamel Baru Rasa Lagi ‘Perfect’!

Sandwich telur sentiasa menjadi kegemaran ramai tak kira masa. Simple tapi sedap dan mengenyangkan.
Kalau nak lagi sedap, kena letak satu bahan rahsia yang ramai tak tahu iaitu letak bawang karamel seperti yang dikongsikan oleh penjual sandwich, Suraya Yaacob di bawah.
Menurutnya, inilah rahsia yang digilai orang pelanggannya sehingga ada pelanggan sama yang membeli hampir setiap hari. Kalau ada yang nak cuba buat untuk makan sendiri atau sebagai jualan, lihat saja resipi di bawah.
Rahsia Sandwich Telur Yang Sedap Menjilat Jari
Bahan-bahan:

1 buku roti
7 biji telur rebus
4 sudu besar mayonis
2 sudu bawang karamel (resipi di bawah)
Daun bawang

Bahan-bahan bawang karamel:

1 biji bawang
1 sudu teh serbuk oregano
1 sudu teh serbuk lada hitam
1 sudu teh garam
2 sudu makan minyak masak

Cara-cara:
1. Gaul semua bahan-bahan bawang karamel dan masak atas dapur sampai layu. Angkat dan ketepikan.

2. Lenyekkan telur rebus. Campur bersama mayonis, daun bawang dan juga bawang karamel tadi.
3. Ambil roti dan sapu dengan adunan telur yang sudah digaul rata dengan bawang karamel tadi. Siap!

Resepi ini cukup untuk 1 buku roti panjang dan 1 buku roti pendek. Ngam-ngam dengan 7 biji telur. Kalau suka boleh tambah salad dan tomato.
Kredit: Suraya Yaacod


Kena Gaul Dengan Garam, Rahsia Simpan Kelapa Parut Agar Tahan Lama

Setiap kali beli kelapa parut, ada banyak lebih sebab tak guna semua waktu masak. Bila simpan dalam peti selalu cepat rosak. Sebab itu kena tahu cara simpan kelapa parut dengan betul supaya tahan lama.
Jom baca bagaimana cara supaya kelapa parut tahan lama di bawah yang merupakan hasil perkongsian oleh Ani Zam. Semoga bermanfaat!
Baca juga: Petua Simpan Tauhu Supaya Tahan Lama & Tidak Cepat Masam
Cara Simpan Kelapa Parut Agar Tahan Lama
1. Letakkan kelapa parut di dalam loyang. Taburkan dan gaul garam pada parutan kelapa hingga rata. Fungsi garam adalah agen yang bertindak sebagai anti pereputan.

2. Masukkan loyang ke dalam kukusan yang telah dipanaskan. Kukus selama 15 minit.

3. Biarkan sehingga sejuk dan masukkan ke dalam plastik.

4. Simpan di dalam peti ais bahagian sejuk beku. Kukus semula bila hendak menggunakannya.

Boleh tahan sehingga 2 @ 3 bulan kelapa parut tersebut. Untuk mendapatkan santan yang pekat, blender kelapa parut dengan sedikit air kemudian tapis. Boleh blender sehingga 3 kali kelapa tersebut utk mendapatkan santan yang pekat.
Kredit: Ani Zam


Rahsia Sup Tulang Lagi Sedap, Tumis Dulu Batang Saderi & Lobak Merah Yang Dikisar

Ramai yang pandai membuat sup tulang kan? Tapi rupanya ada rahsia sup tulang yang lebih sedap dari biasa kita masak.
Rahsianya adalah dengan menumis terlebih dahulu batang saderi dan lobak merah yang telah dikisar. Dijamin lagi sedap!
Sup tulang sememangnya menjadi kegemaran ramai. Lagi-lagi jika dimakan semasa sup masih panas. Memang nikmat!
Baca juga: Resipi Sup Daging Siam, Makan Dengan ‘Moi’ Aka Bubur Nasi Sangat Menyelerakan!
RESIPI RAHSIA SUP TULANG YANG SEDAP
Bahan-bahan 1:

3 biji bawang besar
8 biji bawang putih
Halia dalam 2 ketul
1 sudu ketumbar

Kisar bahan ini sampai halus.
Bahan-bahan 2:

3 batang sadari
1 batang karot

Bahan ini pun dikisar sampai hancur.

Bahan-bahan 3:

3 batang kayu manis
4 biji bunga lawang
10 biji bunga cengkih
10 biji buah pelaga
1 senduk serbuk sup

Bahan-bahan lain:

2kg tulang
5 biji kentang (dibelah 2)
3 batang sadari (dihiris)
3 biji bawang besar (dibelah 4)
Air

Cara-cara memasak:
1. Panaskan minyak, tumiskan bahan 1 yang sudah dikisar hingga bau wangi.

2. Kemudian masukkan bahan 2 yang sudah dikisar dan bahan 3, kacau rata hingga sebati dan berbau wangi.

3. Masukkan air, kemudian tulang. Dah cara manual memang tunggu lama, didihkan hingga isi-isi dekat tulang tu empuk.

4. Tambah air lagi jika tulang belum empuk dan ulang sehingga empuk. (sekitar 1 jam setengah)

5. Bila dah empuk, masukkan ubi kentang, batang saderi dan bawang yang dibelah.

5. Masukkan juga garam dan serbuk perasa.
6. Biarkan dalam 10 minit sehingga ubi kentang empuk.
7. Tutup api dan sedia untuk dihidangkan. Jangan lupa taburkan juga bawang goreng dan daun sup.
Siap! Selamat mencuba.
Kredit: Farniza Razali


Kena Rendam Air Kapur, Rahsia Supaya Cili Jeruk Kekal Rangup

Siapa suka cili jeruk yang rangup ni? Wajib letak dalam meggi celup atau dimakan bersama mee goreng. Memang sedap! Kalau nak buat sendiri, kena tahu caranya supaya kekal rangup.
Kalau buat sendiri stok cili jeruk, boleh buat banyak-banyak simpan dalam peti ais. Senang bila nak makan, tinggal cedok je.
Ben Safwan ada berkongsikan cara buat cili jeruk kekal rangup selepas dijeruk. Nak tahu rahsianya? Jom lihat perkongsian oleh Ben di bawah.
Rahsia Buat Cili Jeruk Kekal Rangup
Cara-caranya:
1. Potong lada solok ikut nak guna banyak mana. Ben guna 1.2-1.5 lada solok. Senang buat banyak sekaligus.

2. Rendam dengan air dan masukkan kapur 1/2 sudu makan. Rendam 1 jam. Tujuan supaya cili tak lembik nanti kekal rangup dijeruk.

3. Kemudian, tos bersih untuk buang rasa kapur. Ketepikan.
4. Didihkan air dalam periuk. Dah mendidih, tutup api.
5. Masukkan lada dan kacau sebati 30 saat. Kemudian, cepat-cepat buang air dia dan alirkan air paip. Masukkan dalam bekas bersih.
6. Panaskan 4 atau 5 cawan air dengan 2 cawan cuka, 5-6 sudu makan gula serta 2 sudu teh garam. Lebih/kurangkan bergantung kuantiti dan rasa.
7. Tak perlu tnggu mendidih. Dah nampak hancur gula garam, tutup api. Biarkan sejuk. Dah sejuk tuang dalam bekas lada tadi dan biarkan semalaman. Dah boleh makan dah lada jeruk akak.

8. Makin lama makin sedap. Silalah mencuba. Letak luar je.

Kredit: Ben Safwan
Baca juga: Cara Buat Waffle Yang Sedap & Garing, Ikut Je Sukatan Mudah Ini!


Ramai Dakwa Keracunan Selepas Makan Oyster Di Medan Selera ‘Viral’

Baru-baru ini kecoh tentang keracunan makanan lepas makan oyster.
Isu ini mula viral selepas seorang Tiktoker berkongsikan sebuah kedah kedai menjual kerang bakar dan oyster di medan selera Petaling Jaya.

 @lianausm96
Cheap Oysters?!?! Run bestie run!! 🤩🤭 • • #myfoodie #makanlokal #makananviral #foodreview #foodexploration #foodietiktok #fyp #foryoupage #malaysia #tiktokmalaysia #léatheexplorer #viral #makanlokal
 ♬ original sound – Léa ✨🍱🍜🍨 – Léa ✨🍱🍜🍨

Selepas viralnya video tersebut, orang ramai mula menyerbu kedai itu untuk mencuba oyster yang dikatakan boleh tahan murah.
Namun, ada seorang individu di Twitter  berkata ramai yang terkena keracunan makanan disebabkan memakan oyster di kedai itu.
Bukan setakat seorang dua tapi rupanya ramai yang mengalami nasib yang sama.
Dia turut mencadangkan agar mereka yang terkena keracunan makanan untuk membuat laporan terhadap pihak berwajib kerana ia merupakan isu yang serius dan boleh menyebabkan kematian (makan oyster mentah).

semalam i saw liana punya tiktok, dia review oyster besaq nak mampuih dkt satu stall ni
pastu harinj i saw a tiktok yg kata dia kena food poisoning bcs makan situ. and then read the comments everyone yg makan situ pun sama kena food poisoning
— farisha 🏴 (@ishapunyatwt) August 14, 2022

Bukan itu sahaja, ada sesetengah netizen berkata oyster di medan selera tersebut sudah tidak segar kerana warnya yang sudah ‘lebam’.
Menurut mereka juga, jika mahu makan oyster segar perlu pergi ke kedai yang menghidangkan atau mempunyai display menunjukkan ia masih hidup, bukanlah frozen.

“Oyster mentah mesti dimakan (ketika masih) segar. Bukan yang sudah disejuk beku.”

Di bebenang Twitter itu juga, seorang individu turut berkongsi sekeping gambar menunjukkan keadaan oyster yang dihidangkan di medan selera tersebut.
Memang jelas kelihatan ia sudah tidak segar dan sudah bertukar warna coklat.


‘Sekarang Semua Kena Caj’ – Ramai Terkejut Sejak Bila Ada Upah Potong Ayam? Mahal Pula Tu

Dalam situasi ekonomi sekarang yang tidak menentu, kenaikan harga barang menjadi kerisauan utama dalam kalangan masyarakat kita.
Beberapa hari lepas, tular satu resit pembelian di laman sosial Facebook yang memaparkan harga caj upah potong ayam di sebuah kedai yang dianggap tidak masuk akal.
Berdasarkan foto yang dikongsikan, pelanggan tersebut kelihatan membeli udang putih seberat 1.27 kilogram (kg) dengan harga RM44.63 beserta seekor ayam segar seberat 4.06kg dengan harga RM36.18.
Caj upah potong ayam RM1 setiap kilogram
Apa yang mengejutkan, kedai tersebut telah mengenakan caj RM1 bagi setiap kilogram ayam yang dibeli oleh pelanggannya.
Artikel berkaitan: Ayam Habis & Peniaga Bakal Tutup Kedai? Tauke Ayam Ni Dedah Apa Sebenarnya Yang Terjadi
Berdasarkan maklumat pada resit tersebut, kejadian itu berlaku pada Khamis lepas di sebuah kedai di Sungai Besar, Selangor.
Salinan resit berkenaan telah dikongsi oleh laman Facebook Viral Media Johor pada Ahad dengan kapsyen “upah potong ayam ikut kilo rupanya” turut menerima ratusan komen netizen.
Menurut netizen, sudah banyak kedai yang mengenakan caj upah sebegini dan berharap pihak berkuasa akan mengambil tindakan sewajarnya.

“Akan ada upah turun ayam dari lori pun ada,” tulis seorang lagi netizen berseloroh.
Dalam pada itu, beberapa netizen turut mencadangkan agar pembeli memotong sendiri ayam di rumah untuk menjimatkan kos, sekali gus menyekat sikap tamak peniaga,

‘Tak potong pun ambik upah jugak..’

Pada masa sama, ada juga yang merasakan wajar dikenakan caj itu memandangkan peniaga ayam juga berada dalam keadaan tersepit dalam situasi ekonomi hari ini.

Sumber: Facebook Viral Media Johor


Rangup & Berkhasiat, Ini Resepi Kerepek Labu Lemak Manis Yang Korang Kena Cuba

Kalau rasa dah bosan selalu makan kerepek pisang, kerepek ubi dan kerepek bawang. Kali ini kita tukar sedikit selera buat kerepek labu. Rasa lemak dan manis daripada labu tu memang sekejap je licin kalau makan bersama seisi keluarga. Kena potong nipis-nipis lagi sedap untuk mengunyah sambil tengok movie. Nomie Harun telah kongsikan resepi ini di laman Facebook miliknya. Jadi, selamat mencuba!
PENULISnajahnurul
MASAKANNusantara
TAHAP KESUKARANMudah
FAKTA MASAKAN

20 min
PENYEDIAAN

4 orang
HIDANGAN

KEREPEK LABUKalau rasa dah bosan selalu makan kerepek pisang, kerepek ubi dan kerepek bawang. Kali ini kita tukar sedikit selera buat kerepek labu. Rasa lemak dan manis daripada labu tu memang sekejap je licin kalau makan bersama seisi keluarga. Kena potong nipis-nipis lagi sedap untuk mengunyah sambil tengok movie. Nomie Harun telah kongsikan resepi ini di laman Facebook miliknya. Jadi, selamat mencuba!

Kredit : Nomie Harun
BAHAN-BAHAN
Labu

Minyak masak

CARA PENYEDIAAN
Potong labu mengikut ira lekok labu.

Buang biji-biji labu.

Kupas kulit labu agak-agak kulit tu tidak terlalu tebal, supaya masih ada warna hijau pada labu itu.

Sagat labu nipis-nipis dengan menggunakan penyagat.

Selepas disagat, basuh dan toskan. Tidak perlu rendam dengan air garam. Basuh begitu sahaja.

Lapik tisu dapur di atas talam. Letakkan labu yang telah ditoskan tadi dan jemur sehingga kering.

Jemur labu tersebut dalam setengah jam hingga ke 1 jam.

Selepas jemur, goreng di dalam api yang sederhana.

Goreng sehingga kekuningan. Angkat dan sejukkan.

Selepas sudah sejuk, masukkan di dalam balang dan siap boleh dimakan terus.
TIPSJemur sehingga kering untuk membuatkan labu lebih rangup.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Rangup & Pedas, Ini Resepi Chicken Chachos Crispy Yang Sangat Mudah!

 PENULIS
myResipi

 KATEGORI
Artikel

 POSTED ON
2020-12-08 04:43:05

Ayam goreng merupakan salah satu makanan kegemaran ramai terutamanya bagi kanak-kanak. Selain rasanya yang enak dan rangup, ayam goreng juga senang dimasak dan disediakan. Walaupun anak-anak gemar akan ayam goreng, takkanlah ibu-ibu asyik nak bagi ayam goreng je kan? Takut nanti anak-anak cepat jemu.

Jadi apa kata kita cuba upgrade sikit ayam goreng biasa kepada Chicken Chachos Crispy. Lebih enak dan rangup. Jadi mari kita cuba resepi yang dikongsikan oleh Julia Aleen Aireish di Facebook.

Kredit: Julia Aleen Aireish

Bahan-bahan:

1 mangkuk besar isi ayam dihiris nipis
1/3 cawan tepung goreng ayam serbaguna Bestari spicy
4 sudu makan tepung beras
1 paket keropok chachos yang dihancurkan
5 tangkai daun kari diracik halus

Kredit: Julia Aleen Aireish

Cara-cara:

Lalukan isi ayam pada air, letak tepung beras, tepung bestari dan daun kari, sebatikan.
Dalam bekas lain satukan keropok chachos yang telah dihancurkan dengan 1/4 cawan tepung bestari, gaulkan. Ambil isi ayam salutkan dengan sempurna.
Pastikan minyak telah dipanaskan terlebih dahulu, goreng hingga masak dan kekuningan, angkat dan toskan minyak. Sedia dihidang dan dinikmati.

Kredit: Julia Aleen Aireish

Kredit: Julia Aleen Aireish

Selamat Mencuba
Kredit: Julia Aleen Aireish


Rangup & Tak Berminyak, Ini Cara Buat Kuih Tiram Resepi Turun-Temurun

Kuih tiram atau nama panggilannya yang lain adalah kuih lidah buaya. Kuih ini merupakan kuih tradisional Melayu Brunei di Papar Sabah. Rasanya yang rangup sangat sesuai dijadikan minum petang atau moreh. Jom cuba resepi yang dikongsikan oleh Fifa Ayu di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

KUIH TIRAMKuih tiram atau nama panggilannya yang lain adalah kuih lidah buaya. Kuih ini merupakan kuih tradisional Melayu Brunei di Papar Sabah. Rasanya yang rangup sangat sesuai dijadikan minum petang atau moreh. Jom cuba resepi yang dikongsikan oleh Fifa Ayu di Facebook.
BAHAN-BAHAN
1 kg tepung

⅓ cawan marjerin

⅓ cawan minyak masak

1 sdb garam

Kredit: Fifa AyuCARA PENYEDIAAN
Gaul sebati semua bahan di atas.

Tambah air sedikit demi sedikit sambil gaul, sampai jadi doh yang tidak melekat di tangan dan bekas uli. Tidak keras sangat dan tidak lembut sangat. Rehatkan doh selama setengah jam atau lebih.

Uli secara memanjang doh yang sudah sedia tadi dan potong kepada beberapa bahagian.

Cantumkan doh, pasang-pasangkan menjadi dua.

Keluarkan sepasang doh dan selebihnya biarkan dahulu di dalam bekas tertutup. Mula gelek satu doh dahulu untuk.memudahkan proses menggelek.

Sentiasa dusting doh dengan tepung gandum. Tetapi jangan terlalu banyak. Dusting nak bagi smooth kerja menggelek sahaja.

Uli bagi jadi 4 segi. Cukup lebar dan cukup panjang. Bagig nipis elok je. Tebal sedikit dari kulit popia.

Lepas itu dap minyak masak atas doh. Celuh jari di dalam minyak dan dap. Sapu rata minyak itu.

Lepastu kena dusting dengan tepung ubi atau tepung jagung.

Kemudian gulung, buat yang sama juga untuk pasangan dia. Selepas itu bergulung sama.

Doh yang sudah siap digulung tadi  potong mcm kecil-kecil.

Ambil satu tekan daripada bahagian atas dengan jari telunjuk dan gelekkan.

Minyak mesti betul-betul panas. Api sederhana semasa menggoreng. Selepas msukkan dalam kuali terus bolak balikkan dengan lidi bagi lapis dia kembang elok. Guna lidi sate pun boleh.

Siap dan boleh di makan bersama gula ising.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Minah Salleh Ini ‘Claim’ Rasa 100Plus Sama Macam Vodka Lime, Raih Perhatian Netizen

Banyak pula min tengok influencer Mat Saleh atau Minah Salleh suka buat konten tempat makan atau makanan di Malaysia ini.
Mungkin disebabkan mereka boleh mendapat perhatian ramai dan disukai netizen untuk menaikkan lagi rating konten seumpama ini.
Dari segi perspektif yang lain, boleh lah promosikan Malaysia untuk pelancong asing datang ke mari.
Baca juga: Persatuan Halal Jepun Tarik Balik Produk Mi Segera Ada Babi Tapi Letak Logo Halal
Baru-baru ini, ada satu video naik di fyp TikTok min di mana seoarang Minah Salleh ini mencuba satu minuman tin isotonik iaitu 100Plus dan memberikan pandangan tentang rasa air tersebut.
Video Penuh:

 @josieliftsthings
Trying the FAMOUS 100 plus in Malaysia! Do YOU like it?? 😂😁 #100plusmalaysia #malaysiatiktok #malaysiantiktok #malaysiantiktok🇲🇾 #malaysianfoodie #malaysiadrinks
 ♬ Wii – Mii Channel – Super Guitar Bros

Boleh dilihat mimik mukanya berubah sebaik sahaja merasa air isotonik tersebut.
Dalam pada itu, komen ringkas beliau mengenai air minuman itu telah menjadi perhatian netizen apabila beliau menyamakan rasa air 100Plus seolah rasa Vodka Lime namun tanpa Vodka.

Walau bagaimanapun, video tersebut meraih tontonan sebanyak 839.5k, 56k tanda suka dan lebih 4 ribu komen dari netizen yang kebanyakkan dari Malaysia.

Apa pula komen korang?


Rasanya Lembut & Lemak Berkrim, Ini Resepi Kek Tiramisu Versi ‘Bajet’ Yang Korang Kena Cuba!

 PENULIS
myResipi

 KATEGORI
Artikel

 POSTED ON
2020-11-19 03:59:49

Sebut sahaja resepi kek tiramisu, terus terbayang kek tiramisu di Secret Recipe kan? Kalau ikutkan memang lah teringin tapi kadangkala harganya yang agak mahal membuatkan kita fikir banyak kali untuk beli. Jadi apa kata kita cuba buat tiramisu sendiri. Kita cuba buat tiramisu versi yang murah dah sangat sedap. Susun-susun je siap. Jom kita cuba resepi tiramisu yang dikongsikan oleh Azlina Ina di kumpulan Resepi Masakan Semudah ABC di Facebook.

Kredit: Azlina ina

Bahan-bahan:

1 cawan whipping non dairy (apa-apa brand pun boleh)
15 ke 20 keping biskut Butter Julies. (Biskut ni paling sedap)
Susu cair atau susu segar 1 cawan
Serbuk nescafe 3 in 1, serbuk koko, serbuk milo

Kredit: Azlina ina

Cara-cara:

Rendam biskut dalam susu 3 ke 4 minit.
Mix whipping yang sejuk baru keluar dari peti ais boleh dibiarkan cair kejap kemudian terus gaul supaya cepat kental. (Jaga-jaga masa gaul jangan sampai terlebih gaul nanti cair).
 Ambil bekas yang sesuai (guna tupperware 6×6 lutsinar)
Ambil biskut dan rendam dengan susu kemudian letakkan ke dalam bekas. Kemudian ambil whipping cream tadi dan masukkan ke dalam piping bag atau plastik biasa dan paip kan atas biskut.
Ayak ketiga-tiga serbuk tadi atasnya.
Ulang langkah rendam biskut dan susun atas layer sampai habis.
Sejukkan 1 jam dan boleh dimakan.

Kredit: Azlina Ina

Kredit: Azlina Ina

Kredit: Azlina Ina

Selamat Mencuba
Kredit: Azlina Ina


PENULISmyResipi
KATEGORIArtikel
POSTED ON2020-11-19 03:59:49
Sebut sahaja resepi kek tiramisu, terus terbayang kek tiramisu di Secret Recipe kan? Kalau ikutkan memang lah teringin tapi kadangkala harganya yang agak mahal membuatkan kita fikir banyak kali untuk beli. Jadi apa kata kita cuba buat tiramisu sendiri. Kita cuba buat tiramisu versi yang murah dah sangat sedap. Susun-susun je siap. Jom kita cuba resepi tiramisu yang dikongsikan oleh Azlina Ina di kumpulan Resepi Masakan Semudah ABC di Facebook.

Kredit: Azlina ina

Bahan-bahan:

1 cawan whipping non dairy (apa-apa brand pun boleh)
15 ke 20 keping biskut Butter Julies. (Biskut ni paling sedap)
Susu cair atau susu segar 1 cawan
Serbuk nescafe 3 in 1, serbuk koko, serbuk milo

Kredit: Azlina ina

Cara-cara:

Rendam biskut dalam susu 3 ke 4 minit.
Mix whipping yang sejuk baru keluar dari peti ais boleh dibiarkan cair kejap kemudian terus gaul supaya cepat kental. (Jaga-jaga masa gaul jangan sampai terlebih gaul nanti cair).
 Ambil bekas yang sesuai (guna tupperware 6×6 lutsinar)
Ambil biskut dan rendam dengan susu kemudian letakkan ke dalam bekas. Kemudian ambil whipping cream tadi dan masukkan ke dalam piping bag atau plastik biasa dan paip kan atas biskut.
Ayak ketiga-tiga serbuk tadi atasnya.
Ulang langkah rendam biskut dan susun atas layer sampai habis.
Sejukkan 1 jam dan boleh dimakan.

Kredit: Azlina Ina

Kredit: Azlina Ina

Kredit: Azlina Ina

Selamat Mencuba
Kredit: Azlina Ina


Rawat Pokok Kari Yang Ada Bintik Hitam, Wanita Ini Kongsi PETUA.
Jika pokok kari yang ditanam mengalami masalah ini berikut antara cara yang boleh digunakan untuk merawat pokok berkenaan hasil perkongsian Berkebun D Rumah di laman Facebook.
Baca juga: Guna 5 ‘Tricks’ Ini Bagi Pokok Kacang Botor Berbuah Banyak, Baru Ada Hasil!
Namun begitu antara masalah biasa pokok kari bila dah makin rimbun adalah daunnya mudah diserang masalah bintik hitam. Kadang-kadang habis semua daun dijangkiti penyakit ini.
Pokok kari memang selalu digunakan dalam masakan, jadi ia antara yang selalu ditanam sekitar rumah.

PETUA RAWAT POKOK KARI BERBINTIK HITAM

1. Buang semua daun yang ada bintik hitam ini. Jika terlalu banyak cantas dahannya kerana ia akan menjangkiti daun lain.
2. Selepas cantas, lakukan siraman seperti biasa. Lakukan juga proses untuk suburkan kembali pokok seperti siram dengan air beras, air ikan, kulit bawang. Boleh juga gunakan baja organik.

3. Selepas lebih kurang dua minggu tunas baru akan tumbuh. Elak letak pokok di tempat yang redup kerana ini juga salah satu punca pokok mengalami masalah bintik hitam.
4. Selepas sebulan daun pokok akan semakin banyak, lakukan semburan untuk elakkan serangga yang boleh dibuat sendiri atau semburan cuka kayu. Ia untuk elakkan kejadian sama berulang.

Semoga bermanfaat!
Baca juga: Cara Siang Sotong Kembang Yang Betul, Baru Tak Liat Dan Lagi Lembut Isinya


Raya Dah Nak Dekat? Jom Buat Ketupat Lemak Manis Versi Kelantan Memang Sedap Do’oh!

Bila dah nak raya ini mesti la ketupat antara menu yang wajib ada pada pagi raya. Selalunya orang akan hidangkan ketupat yang biasa tu sahaja, tetapi kali ini kita kongsikan pada anda ketupat palas versi manis. Ketupat manis ini asal daripada Kelantan, rasa manisnya itu kita boleh adjust mengikut cita rasa sendiri. Jom cuba resepi yang dikongsikan oleh Rohaida Mat Idris di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

KETUPAT LEMAK MANISBila dah nak raya ini mesti la ketupat antara menu yang wajib ada pada pagi raya. Selalunya orang akan hidangkan ketupat yang biasa tu sahaja, tetapi kali ini kita kongsikan pada anda ketupat palas versi manis. Ketupat manis ini asal daripada Kelantan, rasa manisnya itu kita boleh adjust mengikut cita rasa sendiri. Jom cuba resepi yang dikongsikan oleh Rohaida Mat Idris di Facebook.
BAHAN-BAHAN
1 kg beras pulut susu

4 1/2 cawan santan

1 sudu kecil garam

2 cawan gula

2 helai daun pandan

5 pelepah daun palas

2 keping asam keping

Kredit: Rohaida Mat IdrisCARA PENYEDIAAN
Rendam beras pulut 2-3 jam bersama asam keping.

Kukus pulut lebih kurang 40 minit atau sehingga masak, keluarkan dan masukkan di dalam bekas.

Masak santan bersama gula, garam dan daun pandan.

Masukkan santan yang telah di masak ke dalam pulut ,kacau pulut sehingga sebati dengan menggunakan sudip kayu.

Sejukkan, kemudian boleh mula bungkus. Kalau nak sedap boleh letak serunding daging pada bahagian dalam pulut.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Reaksi Orang Jepun Dengan Menu Family Mart Dirojakkan Undang Pelbagai Reaksi Netizen

Sudah terdapat pelbagai kedai serbaneka seperti Family Mart telah diwujudkan di sini. Kedai serbaneka ini kebanyakannya datang dari negara Korea ataupun Jepun kemudian dibuka di Malaysia.
Salah satu kedai serbaneka yang popular dan menjadi topik hangat pada hari ini ialah Family Mart.
Family Mart merupakan rangkaian francais kedai serbaneka Jepun yang berpusat di Toshima, Tokyo.
Artikel berkaitan: Resepi Oden Ala Family Mart, Hanya Dengan 3 Langkah Je Dah Siap!
Menu yang menjadi sambutan orang ramai sewaktu pembukaan awal Family Mart di sini, ialah aiskrim lembut berperisa Matcha (Matcha Sofuto) dan Oden yang dihidangkan bersama kuah tomyam mengikut selera masyarakat setempat.
Oleh hal demikian baru-baru ini, tular di laman Tik Tok mengenai seorang wanita Jepun meluahkan rasa hairan apabila melihat menu makanan yang dijual di Family Mart Malaysia.

Berdasarkan keterangan wanita itu yang juga merupakan wakil Google New York, menu yang dijual di Malaysia berbeza daripada apa yang dijual di Jepun.
“Crawfish? Saya tidak tahu. Sekali lagi saya tegaskan Jepun tidak makan Crawfish, jadi saya sangat tertanya-tanya bagaimanakah rasa Crawfish Onigiri tersebut,” tanya wanita berkenaan.
Jelas wanita itu, ini merupakan kali pertama dia melihat makanan Jepun yang dicampurkan dengan bahan-bahan pedas misalnya seperti kuah tomyam yang dijadikan sebagai kuah Oden.
Dikatakan bahawa sebenarnya orang Jepun tidak makan makanan yang pedas jadi menu tersebut tidak wujud di sana.

“Ini sangat genius (paparkan menu Oden Malaysia). Oden di Jepun biasanya hanyalah fishcake yang direbus tanpa perasa. Tapi kuah tomyam dan kuah sate?? Ini sangat genius. Ini perlu diimport ke Tokyo,” terangnya kagum dengan menu yang di’fusion’ kan dengan selera masyarakat di sini.
Meninjau di ruangan komen, rata-rata warganet berseloroh mengenai pelbagai makanan Jepun lagi yang dirojakkan di Malaysia yang belum diketahui olehnya.
Antara komen netizen:

Video Penuh:

download


Rebus Nasi Impit Jimat Gas & Elektrik, Wanita Ini Kongsi PETUA

Menjelang musim perayaan ni, mesti ramai yang dah standby nak rebus nasi impit masa Hari Raya nanti kan?
Selain ketupat, nasi impit menjadi menjadi menu wajib untuk hari raya nanti. Pastinya untuk mendapatkan hasil yang elok, nasi impit perlu direbus lama.
Memang setiap kali musim perayaan, menu ini pasti akan masuk dalam senarai juadah utama. Tapi, sekarang ni nak rebus nasi impit bila-bila masa pun boleh ikut selera masing-masing.
Baca juga: Cara Masak Nasi Impit Paling Mudah. Masak & Tinggal Je, Hasil Seketul Cantik Macam Ni
Cuma yang agak keberatan sikit untuk menyediakannya sebab proses merebus mengambil masa lama serta melibatkan penggunaan gas yang banyak. Memang bil elektrik melambung dibuatnya! Jenuh nak membayar.
Tak perlu risau dah, saudari Yuhafiqah Mohd Yunus ini sudi berkongsi petua bagaimana cara nak jimat gas dan elektrik walaupun boleh rebus nasi impit dengan stok yang banyak.
Jom kita lihat apa petua yang beliau ingin kongsikan ini. Ringkas saja tapi kira berbaloi.

Petua Rebus Nasi Impit Jimat Gas Dan Elektrik

Cara-caranya:
1. Rebus air sampai mendidih lepas tu masukkan nasi impit.
2. Masak selama 10 minit lepas itu tutup api.
3. Biarkan nasi impit dalam periuk dan tutup dengan penutup biarkan terendam selama 30 minit.
4. Lepas 30 minit buka balik api selama 5 ke 10 minit ikut keadaan nasi impit.
Nota: Petua ni tak sesuai untuk orang yang ada pressure cooker ya. Saya buat macam ni sebab tak ada pressure cooker. Jika nasi impit itu banyak, guna periuk yang saiznya lebih besar.

Jadi untuk yang dah ada perancangan untuk buat menu berasaskan nasi impit selepas ini, boleh guna versi jimat jimat elektrik dan gas ini.
Iyelah, bukan semuanya ada pakej Rahmah nak bayar gas dan elektrik. Kena pandai berjimat, baru hati senang sebab kalau pakai periuk nasi pun lama jugakan kena rebus. Hiks!
Semoga bermanfaat!
Baca juga: Cara Buat Lemang Guna Air Fryer, Rasanya Tetap Asli Walaupun Moden


Rempah Giling Gulai Cara Orang Dulu Dulu, Sedap Buat Gulai Ikan.
Gulai atau kari memang menjadi kesukaan orang utara. Walaupun nampak simple tapi ada juga yang tak pandai nak buat kari. Lebih-lebih lagi resipi orang dulu-dulu.
Baca juga: Gulai Ikan Talang Kering Dan Nenas Tumis Darat, Memang Bertambah Pinggan Dibuatnya!
Penggunaan rempah giling misalnya, menambahkan aroma dan rasa lebih sedap dibandingkan dengan serbuk kari sedia ada.
Dengan rasanya rempahnya yang harum ditambah dengan rencah yang enak membuatkan rasa kari atau gulai sangat sedap. Di makan bersama nasi putih panas-panas layan, apa lagi kalau di cicah bersama roti pun sudah sedap.
Ikuti resipi dari Encik Muhamad Farid Omar ini yang berkongsi menerusi laman Facebook.

RESIPI REMPAH GILING GULAI

Bahan-bahan:

Rempah biji*
Jintan manis* (kalau sukatan dia mesti banyak sikit dari jintan putih)
Jintan putih*
Lada hitam*
Cili kering*
Kunyit hidup
Bawang merah (potong kecik-kecik)
Bawang putih

Cara membuat:
1. Ambil semua bahan-bahan yang bertanda * rendam dalam air panas (beberapa saat ja)kemudian toskan.
2. Untuk proses giling mula-mula giling dulu kunyit hidup bagi hancur sedikit.
3. Kemudian, campur pula dengan bahan-bahan rempah yang direndam dengan air panas tadi (teknik giling alu batu sambil tenyeh dekat batu giling pusing-pusing sekali alu batu giling tu ke atas dan bawah) kalau betul teknik dia boleh nampak rempah giling tu jadi berlapis-berlapis.

4. Berapa lama rempah itu nak lumat bergantung pada skill kalau pandai giling sekejap je. Rempah pun tak terpercik merata.
5. Bila rempah dah lumat masukkan bawang merah dan bawang putih giling la pulak sampai bawang itu lumat dah siap lumat bulatkan rempah.
6. Dah siap rempahnya siap untuk digunakan.

Tips dan petua:

Masa giling rempah tak boleh terlalu kering atau basah.
Kalau rempah tu agak kering boleh titiskan ayaq masa proses giling sebab tu kena giling kunyit hidup dulu kunyit ni akan keluarkan air.
Gulai nak sedap masa last sekali masuk kepala santan(paling pekat dari perahan pertama) kacau kejap dan terus tutup api.
Kalau ada periuk tanah lagi sedap sebab aroma rempah sangat wangi.
Salah satu sebab orang dulu-dulu sihat dan umur panjang semua benda buat sendiri termasuk rempah guna minyak kelapa untuk tumis masakan.
Anak dara dulu-dulu wajib lulus dalam bab giling rempah ini baru orang masuk meminang
Kalau makan nasi dekat rumah orang zaman dulu rasa memang tak sama (guna rempah giling) sebab bergantung pada sukatan rempah masing-masing ada resepi dari warisan turun temurun ikut pulak darah keturunan berdarah campur lain pulak sukatan rempahnya.

Selamat mencuba!
Baca juga: Gulai Betik Muda Dengan Ikan Kering, Lauk Tradisi Orang ‘Nismilan’


Rendang Ayam Diva AA Suasana Hari Raya

Ini dia resipi rendang ayam Diva AA yang marvelous, masih tak terlambat lagi kan untuk korang try walaupun syawal dah hampir kepenghujungnya.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

Rendang Ayam Diva AA Suasana Hari RayaIni dia resipi rendang ayam Diva AA yang marvelous, masih tak terlambat lagi kan untuk korang try walaupun syawal dah hampir kepenghujungnya.
BAHAN-BAHAN
1 atau 1 1/2 ekor ayam

1 senduk cili kisar

1 kotak besar santan

1 sudu besar asam jawa

2 helai daun limau purut

Garam dan gula atau gula melaka secukup rasa

Minyak untuk menumis

Rempah 3 sekawan (kayu manis, bunga lawang & buah pelaga)
BAHAN-BAHAN KISAR HALUS
2-3 biji bawang besar

5 biji bawang merah

7 ulas bawang putih

3 inci halia

4 ketul kunyit hidup

4 inci lengkuas

6 batang serai

4 ketul buah keras
CARA PENYEDIAAN
Ayam potong 12 cuci sebersihnya dan toskan.

Panaskan minyak dan tumis 3 sekawan, bahan kisar dan cili kisar.

Kemudian, kacau dengan api yang perlahan dan biarkan masak sehingga pecah minyak. Lepas pecah minyak warna bahan tumisan akan berubah menjadi sedikit kuning keperangan.

Masukkan ayam satu per satu supaya tidak memercik dan biarkan masak dalam 15 minit.

Kemudian, masukkan santan dan diikuti dengan asam jawa. Kacau sehingga sebati.

Setelah kuah agak kering, masukkan kerisik, daun kunyit dan daun limau purut.

Perasakan dengan garam dan gula secukup rasa.

Bila rendang dah masak taburkan hirisan daun kunyit.

Sedia untuk dihidangkan.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Rendang Itik Cara Minang, Memang Sedap Dan Tiada Bau Hamis Ikut Resipi Ini.
Tak semua orang makan daging itik yang boleh dengan berbagai jenis masakan sama ada kari, salai dan sebagainya mengikut cara masak masing-masing. Apa kata anda cuba resipi ini.
Baca juga: Rendang Maman Daging, Sajian Wajib Raya Negeri Sembilan, Resipi Mudah Di Sini
Itik yang dibuat rendang terbukti sangat sedap dan menyelerakan malahan daging itik tidak akan hanyir kerana ada petua terbaik untuk menghilangkan hanyir itik. Resipi rendang itik ini dikongsikan oleh Cik Puan Nurul Ateekah.

RESIPI RENDANG ITIK

Bahan-bahan:

1 ekor itik
1 ½ biji bawang besar #
8 ulas bawang putih #
2 batang serai #
Halia – sebesar ibu jari #
Kunyit – sebesar ibu jari #
lengkuas – sebesar ibu jari #
Cili kering 15-20 batang – direbus/direndam air panas #
2-3 sudu besar kerisik
3 sudu besar Serbuk Kari daging
1 kiub ayam
Garam
Bawang goreng 2 sudu besar
Santan kotak kecil ½ kotak
300 ml air putih
2 sudu belacan serbuk belacan
Daun salam/bayleaves 1 keping
Daun limau purut 2 helai
[email protected] helai daun kunyit Di hiris halus

Cara memasak:
1. Kisar bahan yang bertanda # sehingga halus
2. Masukkan semua bahan ke dalam kuali atau periuk besar kecuali kerisik, garam, kiub, daun kunyit. Guna api sederhana.
3. Masak tanpa mengunakan minyak kerana daging itik akan mengeluarkan minyaknya sendiri.
4. Masak sehingga empuk dan kering. Masukkan kerisik, kiub ayam, garam, daun kunyit, bawang goreng. Gaul rata dan sebatikan rasanya.
5. Siap untuk dihidang.
Nota: Cara hilangkan hamis itik, cuci dagingnya menggunakan tepung jagung dan garam.

Selamat mencuba!
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup


Rendang Maman Daging, Sajian Wajib Raya Negeri Sembilan, Resipi Mudah Di Sini

Jom buat Rendang Maman Daging untuk juadah hari raya tahun ini. Memang nampak lain dari yang lain!
Rendang maman cukup terkenal di Negeri Sembilan lantaran keenakannya yang tidak terkata. Jika dibandingkan rendang ini dengan negeri lain, ia masih menduduki tempat paling teratas.
Keunikan rendang ini adalah ia menggunakan sayur maman atau nama saintifiknya ‘Cleome Gynandra’, yang mempunyai pelbagai khasiat sebagai kandungan utama, dimasak bersama daging atau ayam, termasuk yang disalai terlebih dahulu.
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup
Di Negeri Sembilan, di antara kawasan tanaman utama maman adalah di Gemencheh. Kawasan ini termasuklah Kg Sri Asahan, Pekan Gemencheh , Kg Gedok, Sg Dua, Gemencheh lama, Kg. Sungai Kepong higga ke kg Sg Salah, termasuk juga Gugusan Felda Rokan.
Bagi masyarakat Gemencheh, Negeri Sembilan, maman merupakan satu sayuran yang dimasak bersama dengan ayam, daging atau pun ikan bilis. Rendang maman boleh dikatakan satu juadah kemestian pada setiap hari raya.
Rendang maman ini boleh dimakan bersama nasi, ketupat, lemang atau pun nasi himpit. Rendang maman ini memerlukan santan yang banyak, cili api yang secukupnya dan juga asam keping untuk menghilangkan rasa pahit maman.
Jom ikuti resipi rendang ini dari perkongsiaan Cik Puan Hazliza Hamzah ini. Beliau tak lokek untuk berkongsi ilmu masakan untuk dicuba oleh semua yang menggemarinya.

RESIPI RENDANG MAMAN DAGING

Bahan-bahan:

2kg daging
4kg sayur maman
4kg santan
7/8 keping asam keping
2 buku kunyit hidup/serbuk kunyit pun boleh
300g cili api kampung (ikut kepedasan, nak kurang pedas boleh kurangkan cili)
Garam secukup rasa

Cara-cara memasak:
1. Siang daun maman, basuh dan toskan supaya tidak terlalu basah.
2. Bersihkan daging, potong mcm biasa dan masukkan ke dalam kuali.
3. Kisar kunyit dan cili api, campurkan ke dalam daging tadi. Kacau bagi bahan serap sekata.
4. Masukkan santan. Kemudian, kacau bahan daging dan air cili itu supaya rata. Renihkan.
5. Setelah kuah pekat masukkan asam keping.
6. Bila santan pekat dan mendidih, baru masukkan daun maman sedikit demi sedikit. Kecilkan api supaya bawah tidak hangus.
7. Lakukan perlahan-lahan supaya daunnya layu dan tenggelam. Setelah semuanya layu, barulah dikacau rata garamnya. Angkat dan hidang!
Pantang Larang Masak Rendang Maman:

Ingat, jangan kacau daun maman selagi belum layu. Ini kerana nak elak maman pahit.
Semasa basuh daun maman juga elak dari terperah daun untuk elak pahit. Cara basuh rendam dalam air besen dan pastikan pasirnya hilang. Ulang 3 kali basuhan. Toskan supaya masa masuk maman dalam kuali maman tidak basah.
Pastikan api kecil sebab sepanjang nak tunggu layu, tak boleh kacau. Jadi api kecil boleh elak dasar rendang hangit.

Sifir Daun Maman:

Jika daging 2kg, maman 4kg santan juga 4kg
Jika daging 4kg, maman 6kg santan juga 6kg

**Santan yang cukup baru menghasilkan minyak kehitaman.

Selamat mencuba!
Baca juga: 10 Idea Juadah Untuk Open House Raya, Tetamu Puji Melambung Punyalah!


Nak Rendang Tahan Lama? Ikut 7 Tip Ini Supaya Tak Cepat Basi Dan Rosak.
Dah masuk musim raya ini, juadah seperti rendang dan lemang memang antara menu wajib untuk disajikan.
Kalau buat rendang memang kena masak untuk dihidangkan pada tetamu yang datang.
Baca juga: Jenis Rendang Yang Ada Di Malaysia Mengikut Negeri, Banyak Variasi Rupanya!
Tapi selalunya rendang yang dimasak akan cepat basi walaupun sudah dipanaskan berulang kali. Memang rugi kalau masak banyak-banyak tapi tetap tak tahan lama.
Jom ikuti 7 tip dari Public Health Malaysia (PHM) ini yang berkongsi cara menyimpan rendang yang dimasak ketika perayaan ini supaya tahan lama dan tidak cepat basi.

TIP RENDANG TAHAN LAMA DAN TAK ROSAK

1. Masak kering-kering untuk menyingkirkan air. Kelembapan adalah sumber pertumbuhan bakteria.
2. Selepas masak kering, masukkan di dalam bekas yang kecil dan masukkan ke dalam peti sejuk.
3. Hidang dalam kuantiti sedikit. Jangan hidang dalam bekas besar dan ceduk dari bekas tersebut.
4. Makanan selamat jika disimpan dalam suhu bilik maksimun selama 4 jam. Selepas dari temph tersebut, bakteria dalam makanan akan menjadi aktif.
5. Panaskan dalam kuali dengan api perlahan dan pastikan pemanasan sekata. Jika disimpan dalam peti ais, defrost semula dalam microwave atau suhu bilik sebelum dipanaskan semula.
6. Pemanasan semula perlu dilakukan dalam masa dua jam selepas makanan dikeluarkan dari peti beku.
7. Jika simpan di peti sejuk, rendang tahan tiga hari. Jika simpan di peti beku, rendang akan tahan 3 bulan.

Mudah-mudahan dengan beberapa tip dan petua yang dikongsikan di atas, rendang yang anda sediakan di rumah dapat bertahan lebih lama.
Selamat mencuba dan selamat hari raya!
Baca juga: Rendang Tok, Menu Tradisi Negeri Perak, Ini Cara Membuatnya


Rendang Tok, Menu Tradisi Negeri Perak, Ini Cara Membuatnya

Rendang Tok, nama rendang ini selalu meniti di bibir penggemar selera tradisional. Ia cukup terkenal di negeri Perak dan kini populariti makanan itu sudah menjalar di seluruh negara.
Hidangan masakan Melayu ini dikatakan berasal dari Kampung Pisang Batu Gajah, Perak yang kemudiannya tersebar ke kebanyakan daerah di Perak.
Tanpa perasa tiruan dan bahan pengawet, rasa rendang Tok cukup diminati pelbagai kaum di negara ini.
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup
Lebih unik lagi, rendang Tok ini masih disediakan secara tradisional iaitu dimasak atas dapur kayu di kampung ketika kenduri-kendara dan secara bergotong-royong.
Nama rendang ini dikatakan diambil sempena orang tua yang memasak sajian itu suatu ketika dulu. Kaedah masakan juga berbeza kerana dimasak dalam tempoh cukup lama, dikacau sehingga kering dan bertukar menjadi warna hitam.
Jika mengikut resipi asal, rendang ini menggunakan daging kerbau yang lebih berurat, enak, manis dan serasi dengan ramuan rendang.Kini, rendang ini lebih banyak menggunakan daging lembu yang mudah didapati.
Resipi rendang ini telah dikongsikan sendiri oleh Encik Husreezal Rushdee Husin di laman Facebook. Resipi ini viral sehingga mendapat 4.9k share di Facebook tau.

RESIPI RENDANG TOK WARISAN PERAK
Hari ni saya buat Rendang Tok, rendang yang berasal dan popular di negeri saya Perak terutamanya pada musim kenduri kahwin dan hari raya, sedap dimakan dengan pelbagai jenis nasi, lemang & ketupat. Ada yang nak cuba buat untuk hari raya tak?

Bahan A:

 1 kg daging potong kiub 3×3 inchi
*20 tangkai cili kering
 *4 biji bawang besar
 *6 ulas bawang putih
 *4 inchi halia
 *4 inchi lengkuas
 *1 ketul isi kunyit
 *4 batang serai
 *2 sudu mkn jintan manis
 *2 sudu mkn jintan putih
 *2 sudu mkn ketumbar
 *2 sudu mkn lada hitam
 *5 biji buah keras

Nota: Semua bahan bertanda * dikisar halus, bahan rempah ratus disangai sekejap sebelum dikisar, satukan semua bahan dgn daging dan perap semalaman dalam peti sejuk.

Bahan B:

500ml santan pekat @ 2 biji kelapa
5 sudu mkn kerisik
 5 sudu mkn gula merah @ gula melaka
 1 cawan air asam jawa dari 2 sudu asam
 Garam & gula secukupnya
 Air secukupnya

Bahan C:

2 keping kulit kayu manis
4 kuntum bunga lawang
8 kuntum cengkih
 8 biji pelaga
 2 helai daun pandan potong pendek2
 1 senduk minyak – menumis

Cara-cara memasak:
1. Panaskan minyak dan tumis semua bahan C hingga naik bau.
2. Masukkan bahan A iaitu daging yang telah diperap semalaman dan diikuti dengan semua bahan B, gaul rata dan masak dengan api sederhana hingga daging empuk dan rendang sejat.
3. Kacau dgn kerap bagi mengelakkan bahagian bawah menjadi hangit.
4. Boleh tutup api ikut tahap kelembapan rendang yang anda suka, rendang tok boleh bertahan lama jika dikeringkan hingga bahan rencahnya menjadi serbuk.
5. Siap untuk dihidang!

Wah! Tengok gambar pun dah terliur. Apatah lagi bila dah masak sendiri depan mata kan. Resipi pun dah ada, senang lah nak masak rendang tok lepas ni.
Follow resipi ni je senang. Jangan lupa tempah lemang untuk makan dengan rendang tau. Rasa tak lengkap pula makan rendang tanpa ketupat dan rendang kan.
Selamat mencuba!
Baca juga: 5 Jenis Lemang Yang Popular & Unik, Kalau Pernah Cuba Semua Memang Foodie Lah!


Resepi Agar-Agar Mozaik Simple Tapi Lagi Sedap Kalau Dimakan Ketika Sejuk

Agar-agar adalah pencuci mulut paling mudah dan sedap untuk dinikmati terutamanya untuk menu potluck dan majlis keramaian. Rasa berselera je bila agar-agar yang manis, lembut dan sejuk bila dimakan. Jadi apa tunggu lagi? Jom cuba resepi agar-agar yang dikongsikan oleh Nora Ha di Facebook.
PENULISMyResipi
MASAKANPencuci Mulut
TAHAP KESUKARANMUDAH
Resepi Agar-Agar MozaikAgar-agar adalah pencuci mulut paling mudah dan sedap untuk dinikmati terutamanya untuk menu potluck dan majlis keramaian. Rasa berselera je bila agar-agar yang manis, lembut dan sejuk bila dimakan. Jadi apa tunggu lagi? Jom cuba resepi agar-agar yang dikongsikan oleh Nora Ha di Facebook.

Kredit: Nora Ha
BAHAN-BAHAN
Agar-agar tali (sebungkus)

1 cawan gula

1250ml air

2 sudu besar susu pekat

1/2 cawan susu cair

4 jenis pewarna

Kredit: Nora Ha
CARA PENYEDIAAN
Masak agar-agar bersama 1250ml air.

Masukkan 1 cawan gula. Kacau hingga sebati.

Sendukkan dalam 2 senduk untuk setiap 4 bahagian agar-agar berwarna. Sejukkan dan dipotong dadu.

Manakala, baki agar-agar selebihnya dijadikan agar-agar susu (masukkan susu pekat dan susu cair).

Masukkan agar-agar berwarna yang telah dipotong dadu tadi ke dalam bekas atau loyang bersesuaian.

Tuangkan agar-agar susu ke dalamnya dan dibiarkan sejuk. Siap. Boleh lah dipotong dan dimakan ketika sejuk.

Kredit: Nora Ha
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Resipi Air Jagung Bikin Ketagih, Sedapnya Buat Untuk Berbuka!

Jom cuba resepi air jagung ini. Jagung sebenarnya boleh diolah dengan pelbagai menu antaranya puding jagung, cucur jagung dan juga air jagung.
Setelah seharian menahan dahaga, nikmatnya kalau dapat minum air yang menyejukkan tekak kan? Resipi air jagung ini betul-betul sedap dan tidak hanya berasaskan pewarna semata-mata.
Memang puas hati kalau dapat minum berbuka nanti. Boleh bikin ketagih dibuatnya ! Jom kita lihat resipi di bawah yang telah dikongsikan oleh Saudara Hamdan Mubarak.
Baca juga: Air Blue Lemonade, Minuman Yang Menyegarkan Ketika Ramadan, Ikut Resipi Mudah Ini
RESEPI AIR JAGUNG KETAGIH
Bahan-bahan:

3 sudu besar susu pekat
2 sudu besar susu cair
3 sudu besar jagung tin
2 sb perisa jagung
1 sudu kecil perisa sirap

Cara-cara:
1. Sediakan jug air pilihan anda. Masukkan 3 sudu besar susu pekat dan 2 sudu besar susu cair.
2. Kemudian, letakkan 3 sudu besar jagung tin dan 2 sudu besar perisa jagung.

3. Masukkan juga 1 sudu kecil perisa sirap. Kemudian kacau menggunakan sudu sehingga semuanya sebati, warna cantik dan tekstur pekat.

4. Letakkan ais secukupnya mengikut kesukaan anda. Kacau sebati. Sedia untuk dihidangkan, selamat mencuba!

Kredit resipi: Hamdan Mubarak

 @hamdanmubarak_
Berbuka Day 1 – Air Jagung Ketagih #hamdanmasak #makanlokal #foodie #food #tiktokchef #InspirasiRamadan#BukaPuasa
 ♬ Ramadhan Tiba – FADLI AZ

Baca juga: 5 Resipi Air Untuk Berbuka Puasa Yang Menyegarkan & Mudah Dibuat, Wajib Cuba!


Cara Buat Air Rebusan Untuk Kempiskan Perut, Guna Bahan Dapur Je!

Jom amalkan air rebusan kempiskan perut ini pada setiap pagi untuk membantu menghilangkan perut buncit.
Bila berat badan semakin bertambah, secara automatik perut juga akan membuncit dan banyak penyakit lain yang datang seperti sakit lutut, sakit tumit, sakit urat dan banyak lagi.
Perut buncit juga akan menyebabkan kita malas bergerak. Kesannya, berat akan makin bertambah kerana tiada pergerakan yang dilakukan.
Jom kita sama-sama amalkan air rebusan ini pada setiap pagi. Lihat cara-cara di bawah untuk membuatnya.
Baca juga: Amal Air Rebusan Ini, Badan Akan Rasa Lebih Ringan & Segar Bila Bangun Pagi
RESIPI AIR REBUSAN KEMPISKAN PERUT
“Cara Nurul pecah lemak tang perut dan maintain 45kg.
Selain jamu, Nurul amalkan air rebusan ni sangat elok untuk yang nak cairkan lemak tepu.
Bila anak makin bertambah ni, Nurul lebih memilih untuk menjaga kesihatan dan dalaman bila badan dah terlampau banyak lemak, tenaga pun sendu.
Ni nurul nak kongsi air rebusan untuk detoks cairkan lemak dengan senang.
Sangat ajaib bagi yang nak menurunkan berat badan. Rasa dia sedap, tak pahit ada hawa hawa masam manis.”
Bahan-bahan yang diperlukan:

Lemon
Kulit kayu manis
Halia
Serai
Bunga cengkih

Cara-cara:
1. Rebuskan serai, bunga cengkih, halia dan kulit kayu manis di dalam periuk bersama air.

Lihat video di bawah:

2. Tuangkan air rebusan ke dalam cawan. Kemudian perahkan lemon.

3. Seterusnya, letakkan madu.

Tunggu suam dan sedia untuk diminum. Selamat mencuba!
Kredit: Nurul Arija via Petua Cantik Dan Sihat
Baca juga: Cara Buat Air Rebusan Epal Hijau & Serai Untuk Kempiskan Perut & Ringankan Badan


Bestnya Minum Air Soda Herbs Untuk Berbuka! Segar Satu Badan Dibuatnya..

Air soda herbs mula viral di laman sosial pada 2016 dahulu. Sehingga kini, ramai orang masih tidak ketinggalan untuk mencuba setiap kali bulan Ramadan.
Rasa air ini memang sedap, segar, manis dan masam. Kalau minum ketika berbuka selepas seharian menahan dahaga, nikmatnya memang tak boleh nak ungkap.
Ramadan kali ini, apa kata jom cuba buat air viral ini untuk berbuka nanti. Dijamin dapat sejukkan tekak dan satu badan anda!
Baca juga: Air Blue Lemonade, Minuman Yang Menyegarkan Ketika Ramadan, Ikut Resipi Mudah Ini
Resipi Air Soda Herbs Penyejuk Tekak
Bahan-bahan:

Aiskrim soda
Laici
Asam boi
Daun pudina
Lemon
Serai

Cara-cara:
1. Cuci bersih daun pudina dan serai. Kemudian ketuk serai menggunakan lesung.
2. Hiris lemon mengikut ketebalan yang disukai. Boleh perahkan juga sedikit jus lemon ke dalam jag.
3. Masukkan daun pudina, serai yang sudah diketuk tadi. Campakkan juga asam boi, buah laici dan air batu.
4. Akhir sekali, masukkan air aiskrim soda sehingga penuh jag.

5. Kacau semua bahan. Tuangkan ke dalam cawan dan sedia untuk diminum. Fuhh segarnya!
Mudah saja kan cara penyediaannya? Jom sama-sama cuba buat nanti ya!
Kredit resipi: Nordiana Ab Kadil
Baca juga: 5 Resipi Air Untuk Berbuka Puasa Yang Menyegarkan & Mudah Dibuat, Wajib Cuba!


Fuhh Segar Tekak Minum Air Strawberry Lemon Tea, Sihat Tanpa Gula!

Pelbagai jenis minuman yang sesuai untuk berbuka puasa yang kita boleh cuba. Salah satu air tersebut adalah resepi air strawberry lemon tea.
 Setelah seharian menahan lapar dan dahaga, pastinya minuman ini dapat menghilangkan rasa haus setelah seharian berpuasa.
Jom MyResipi kongsikan satu minuman yang sesuai diminum semasa berbuka puasa yang dikongsi oleh Saudari Nik Syuhada Raem di platform Lemon8.
Baca juga: Resipi Strawberry Acai Lemonade Ala-Ala Starbucks, Sejuk Tekak Dibuatnya!
Resepi Air Strawberry Lemon Tea
Bahan-bahan:

Air panas
Uncang teh
Ais
Perisa strawberry
Lemon
Ais

Cara-cara:
1. Rendam undang teh di dalam air panas. Biarkan sehingga air bertukar kepada warna coklat. Jangan tambah sebarang gula.
2. Di dalam gelas yang sama, letakkan ais secukupnya dan tuangkan sedikit sahaja perisa strawberry ke dalam gelas tersebut. Pastikan letak sedikit saja perisa strawberry supaya air ini lebih kepada air ‘sihat’.

3. Tambahkan lemon yang dipotong nipis ke dalam gelas.
4. Untuk hiasan, letakkan hirisan lemon pada bibir gelas.

5. Air ini sangat bagus untuk diminum kerana dapat mengawal penuaan kulit wajah dan membaiki sel kulit mati pada kulit serta membantu proses pembuangan toksin dalam badan.
6. Ubah jumlah bahan mengikut kuantiti air yang mahu dibuat. Selamat mencuba!
Kredit: it’snsraem
Baca juga: Bestnya Minum Air Soda Herbs Untuk Berbuka! Segar Satu Badan Dibuatnya..


Jom Buat Air Vanilla Blue Yang Padu, Rasa Sama Macam Air Balang Di Bazar!

“Terliur tengok air vanilla blue ni, bestnya kalau dapat minum untuk berbuka…”
Bila masuk saja bulan Ramadan, memang tak sah kalau tak cari air balang di Bazar Ramadan. Namun begitu, pasti ada hari kita terasa ‘malas’ ke Bazar semata mahu membeli air kan?
Jadi apa kata jom kita cuba buat resepi air vanilla blue aiskrim vanilla yang sama macam air balang. Tak perlu beli dah!
Bahan-bahan yang digunakan juga tidak susah untuk dicari, boleh dapati di mana-mana kedai runcit atau pasar raya dengan mudah.
Ikut saja resipi yang telah dikongsikan oleh Nordiana Ab Kadil di bawah.
Baca juga: 4 Idea Resipi Air Berbuka, Menu Macam Di Kafe Hipster Tapi Guna Bahan Mudah
RESIPI AIR VANILLA BLUE
Bahan-bahan:

3 cawan air masak
5 esen vanila (saya guna penutup botol esen)
Setengah tin susu pekat saji
Satu tin susu sejat cair saji
1 pewarna biru (guna penutup pewarna)
Ais secukupnya
Aiskrim vanila

Cara-cara:
1. Satukan air masak bersama esen vanilla, susu pekat, susu cair dan pewarna biru.
2. Kacau rata sehingga semuanya sebati. Kemudian masukkan ke dalam jag.
3. Masukkan ais secukupnya. Kacau sebati.

4. Kemudian letakkan aiskrim perisa vanilla di atas air. Sedia untuk dihidangkan, selamat mencuba!

Kredit resipi dan gambar: Nordiana Ab Kadil
Baca juga: Fuhh Segar Tekak Minum Air Strawberry Lemon Tea, Sihat Tanpa Gula!


Jom Cuba Buat Aiskrim Durian Homemade, Guna 4 Bahan Je!

Memandangkan sekarang musim buah, durian banyak di pasaran dan harganya agak murah! Ramai yang mempelbagaikan cara penyediaannya. Contohnya durian boleh digunakan untuk membuat kek, cekodok, aiskrim durian dan lain-lain.
Sebut pasal aiskrim, memang sesuai sangat dimakan ketika musim panas seperti sekarang ini. Sejuk tekak dibuatnya!
Perkongsian resipi aiskrim durian Uwan Nolly Epin ini boleh dijadikan panduan untuk menyediakan aiskrim yang mudah dan lazat.
Mari kita lihat bahan-bahan yang diperlukan serta cara penyediaannya di bawah.
Baca juga: Buat Sendiri Aiskrim Milo Di Rumah, Lagi Jimat Tak Perlu Beli Dah!
RESEPI AISKRIM DURIAN GUNA 4 BAHAN
Bahan-bahan:

1 tin susu cair
1/2 tin susu pekat – jika kurang suka manis, boleh kurangkan
1 sudu makan ovalette
Durian secukupnya – anggaran kalau isi yang besar = 6 ulas, durian kecil =10 ulas
Pewarna kuning telur secukupnya ( empunya resipi guna durian isi kuning/udang merah jadi tidak guna pewarna)

Cara-cara:
1. Kisar isi durian, susu cair, susu pekat manis dan ovalette.

2. Bila semua hingga sebati. Kemudian masukkan ke dalam mesin pengadun.
3. Pukul adunan aiskrim selama 20 hingga 30 minit atau hingga gebu.
4. Tuang adunan ke dalam bekas bersesuaian dan simpan dalam peti sejuk beku.

5. Bila adunan aiskrim sudah keras, bolehlah dinikmati. Selamat mencuba!

Kredit resipi & foto: Uwan Nolly Epin
Baca juga: Aiskrim Vanilla Homemade Ala Sundae McD, Guna 3 BAHAN Ikut Resipi Ini


Sedap Rupanya Aiskrim Malaysia ‘Filling’ Cheese Ni, Lain Dari Lain!

Jom cuba resepi aiskrim Malaysia cheese ini! Sedap dan berbeza dari aiskrim lain yang kita biasa makan.
Biasanya kita selalu makan perisa asam boi, perisa coklat, perisa bandung dan lain-lain.
Kali ini kita cuba versi ‘filling cream cheese’ pula. Kalau dah pandai buat, boleh buat untuk niaga!
Baca juga: Aiskrim Vanilla Homemade Ala Sundae McD, Guna 3 BAHAN Ikut Resipi Ini
RESIPI AISKRIM MALAYSIA CHEESE

Bahan-bahan yang diperlukan:

2 tin susu cair
2 tin susu pekat
10 tin air masak
Sedikit garam dan gula
Emulco (apa jenis perisa yang korang suka, contohnya emulco pandan untuk aiskrim pandan cheese)
500 gram cream cheese (recommended brand Tatura)
2 sudu susu pekat
Piping bag
Plastik untuk aiskrim

Cara-caranya:
1. Masak 10 tin air masak bersama 2 tin susu pekat dan 2 tin susu pekat dan 2 tin susu cair. Kacau sehingga sebati.
2. Kemudian letakkan sedikit garam dan gula untuk dapatkan rasa yang lemak manis. Masak sehingga mendidih.
3. Kemudian asingkan bancuhan susu untuk diletakkan emulco/perisa yang disukai. Boleh asingkan mengikut jumlah perisa yang ingin dibuat.
4. Sementara tunggu bancuhan susu tadi sejuk, boleh lah sediakan bancuhan cream cheese.
5. Satukan 500 gram cream cheese bersama 2 sudu susu pekat dan putar atau kacau sehingga kembang. Bila dah siap, masukkan cream cheese dalam piping bag, picit masuk ke dalam plastik aiskrim.
6. Jangan lupa ratakan cream cheese cantik-cantik dalam plastik itu.
7. Bila susu dah sejuk, boleh mula memintal.
8. Anggaran aiskrim yang boleh didapati adalah sebanyak 50 hingga 60 batang mengikut saiz plastik yang digunakan. Selamat mencuba!

Kredit: Nurul Zainuddin
Baca juga: 4 Resipi Aiskrim Malaysia Alaf Baru Yang Korang Boleh Cuba, Anak-anak Mesti Suka!


Buat Sendiri Aiskrim Milo Di Rumah, Lagi Jimat Tak Perlu Beli Dah!

“Waktu cuaca panas macam ni, jom cuba buat sendiri resepi aiskrim milo. Barulah lagi jimat dari beli.”
Sebenarnya,tak susah mana pun kalau nak buat aiskrim homemade. Yang seronoknya, kita boleh tambahkan apa-apa bahan tambahan yang kita suka dan olah mengikut perasa yang disukai.
Cuaca di Malaysia yang kadang-kadang terlampau panas membuatkan tekak rasa tidak selesa dan inginkan sesuatu yang sejuk. Memang ‘ngam’ sangat kalau makan aiskrim coklat ni.
Untuk perkongsian kali ini, MyResipi ingin kongsikan sebuah resepi yang cukup mudah. Percaya tak, hanya dengan 5 bahan, anda dah boleh membuat sebekas Aiskrim Coklat.
Resepi ini merupakan hasil perkongsian oleh D’jara Twin. Mari kita ikuti resepi lengkap di bawah.
Baca juga: Cara Buat Aiskrim Asam Boi Lagi Sedap, Ais Jadi Lebih Halus Jika Tambah 2 Bahan Ini
RESEPI AISKRIM MILO HOMEMADE
Bahan-bahan:

1 tin susu cair
1 cawan milo
2 sudu besar serbuk koko
2 sudu besar susu pekat
1-2 sudu besar ovalet

Cara-cara:
1. Masukkan semua bahan-bahan ke dalam mesin pengadun (mixer) dan adun sehingga pekat dan sebati.

2. Apabila sudah pekat, masukkan ke dalam bekas.
3. Hias dengan coklat chip. Kemudian masuk dalam peti ais semalaman.

4. Selepas semalaman, aiskrim sedia untuk dimakan. Selamat mencuba!

Kredit resipi dan gambar: D’jara Twin
Baca juga: Cara Buat Aiskrim Cawan, Boleh Buat Untuk Jadi Side Income Atau Makan Sendiri


Resipi Apam Bakar Simple Tapi Sedap! Tak Perlu Guna Ragi, Tapai Atau Pisang

Apam bakar merupakan makanan tradisi yang mudah untuk disediakan.
Makan kosong tanpa ragi, tapai atau pisang pun sedap. Tapi kalau nak lebih ‘flavor’, boleh tambah 3 bahan tadi.
Resipi perkongsian oleh Syahida Mohd Azmi ini merupakan resipi turun temurun keluarganya. Jom kita cuba nanti!
Baca juga: Cara Buat Apam Nasi Pandan Guna Sukatan Cawan, Gebu Gebas!
RESEPI APAM BAKAR SIMPLE
Bahan-bahan:

Tepung beras – 2 cawan
Tepung gandum – 1 cawan
Yis – 1 ½ sudu besar / nak guna setengah paket pun boleh (paket yang 11g)
Air suam – 1½ cawan
Sedikit garam
2 sudu besar gula

Cara-cara:
1. Campurkan kesemua bahan kecuali air.
2. Masukkan air sedikit demi sedikit. Pastikan adunan tak terlalu cair dan tak terlalu pekat.
3. Perap selama 30 minit.

4. Goreng guna kuali non-stick dengan api perlahan. Tuangkan adunan secukupnya dan tutup menggunakan penutup seperti dalam gambar.

5. Boleh dimakan bersama kelapa parut yang sudah digaul dengan garam.

Tips:

Nak lebih lembut dan sedap, tambahkan pisang lecek 2 atau 3 biji
Lagi lama perap, lagi sedap.

Kredit resipi dan gambar: Syahida Mohd Azmi
Baca juga: Buat Sendiri Apam Lenggang Di Rumah, Kena Guna ‘Kuali Lekuk’ Baru Menjadi Elok
Baca juga: Buat Sendiri Apam Balik Nipis Ala Pasar Malam, Ikut Sukatan Ini Nak Lagi Rangup